polyglot-tagger/wikipedia-language-snippets-filtered huggingface dataset:
ಕ್ಲಿಷ್ಟಕರವಾದ ಮಾದರಿಯನ್ನು ಕೊಟ್ಟು ಛಾಯಾಗ್ರಹಣ ತಟ್ಟೆಯನ್ನು ಸ್ಫುಟಗೊಳಿಸಲಾಗುತ್ತದೆ. ಇದು ಬದಲಾಗುವ ಅಂತರದ ವಿವರ್ತನ ಮಾದರಿಯಿಂದ ರೂಪಗೊಂಡಿದೆ ಎಂದು ಪರಿಗಣಿಸಬಹುದು. ತಟ್ಟೆಯನ್ನು ಕೇವಲ ಸಂದರ್ಭ ರಶ್ಮಿಯಿಂದ ಪ್ರಕಾಶಿಸಿದಾಗ ಅದು ಜಾಲರಿಯಿಂದ ವಿಭಿನ್ನ ಕೋನಗಳಲ್ಲಿ ವಿವರ್ತಿಸಲ್ಪಡುತ್ತದೆ. ಈ ಕೋನಗಳು ತಟ್ಟೆಯ ಮೇಲಿನ ಮಾದರಿಯ ಸ್ಥಳೀಯ ಅಂತರಗಳನ್ನು ಅವಲಂಬಿಸಿರುತ್ತವೆ. ವಸ್ತು ರಶ್ಮಿಯನ್ನು ಪುನರ್ನಿರ್ಮಿಸುವುದು ಇದರ ನಿವ್ವಳ ಪರಿಣಾಮವಾಗಿರುತ್ತದೆ ಎಂದು ತೋರಿಸಬಹುದು. ಹಾಗಾಗಿ ತಟ್ಟೆಯ ಹಿಂದಿರುವ ಬಿಂದು ಮೂಲದಿಂದ ಬೆಳಕು ಬರುತ್ತಿರುವಂತೆ ತೋರುತ್ತದೆ, ಮೂಲವನ್ನು ತೆಗೆದಾಗಲು ಕೂಡ. ಛಾಯಾಗ್ರಹಣ ತಟ್ಟೆಯಿಂದ ಹೊರಹೊಮ್ಮುವ ಬೆಳಕು ಅಲ್ಲಿ ಮೊದಲಿದ್ದ ಬಿಂದು ಮೂಲದಿಂದ ಹೊರಹೊಮ್ಮುವ ಬೆಳಕಿಗೆ ಸರ್ವಾಂಗಸಮವಾಗಿರುತ್ತದೆ. ಬೇರೆ ಬದಿಯಿಂದ ತಟ್ಟೆಯೊಳಗೆ ನೋಡುವ ವೀಕ್ಷಕನು ಅಲ್ಲಿ ಬೆಳಕಿನ ಬಿಂದು ಮೂಲವನ್ನು "ಕಾಣು"ತ್ತಾನೆ, ಅಲಿ ಬೆಳಕಿನ ಆದ್ಯ ಮೂಲ ಇರಲಿ ಇಲ್ಲದಿರಲಿ.
ಚಿತ್ರಗಳನ್ನು ದಾಖಲಿಸುವುದಲ್ಲದೇ ಪೂರ್ಣಲೇಖನವನ್ನು ಇತರ ಅನೇಕ ಉಪಯೋಗಗಳಿಗಾಗಿ ಬಳಸಬಹುದು. ಪೂರ್ಣಲೇಖನ ದತ್ತ ಸಂಗ್ರಹಣೆಯು ಹೆಚ್ಚಿನ ಸಾಂದ್ರತೆಯಲ್ಲಿ ಸ್ಫಟಿಕಗಳು ಅಥವಾ ಫೋಟೋಪಾಲಿಮರ್‌ಗಳೊಳಗೆ ಮಾಹಿತಿಯನ್ನು ಸಂಗ್ರಹಿಸುವ ಒಂದು ತಂತ್ರ. ಅನೇಕ ವಿದ್ಯುನ್ಮಾನ ಉತ್ಪನ್ನಗಳು ಸಂಗ್ರಹಣಾ ಸಾಧನಗಳನ್ನು ಹೊಂದಿರುವುದರಿಂದ ಯಾವುದೇ ಬಗೆಯ ಮಾಧ್ಯಮದಲ್ಲಿ ದೊಡ್ಡ ಪ್ರಮಾಣದ ಮಾಹಿತಿಯನ್ನು ಸಂಗ್ರಹಿಸುವ ಸಾಮರ್ಥ್ಯ ಬಹಳ ಮಹತ್ವದ್ದಾಗಿದೆ. ಬ್ಲೂ-ರೇ ಡಿಸ್ಕ್‌ಗಳಂತಹ ಪ್ರಚಲಿತ ಸಂಗ್ರಹಣಾ ತಂತ್ರಗಳು ಸಂಭಾವ್ಯ ದತ್ತ ಸಾಂದ್ರತೆಯ ಮಿತಿಯನ್ನು ಮುಟ್ಟುತ್ತಿರುವುದರಿಂದ , ಪೂರ್ಣಲೇಖನ ಸಂಗ್ರಹಣೆಯು ಮುಂದಿನ ಪೀಳಿಗೆಯ ಜನಪ್ರಿಯ ಸಂಗ್ರಹಣಾ ಮಾಧ್ಯಮಗಳಾಗುವ ಸಾಮರ್ಥ್ಯ ಹೊಂದಿದೆ. ಈ ಬಗೆಯ ದತ್ತ ಸಂಗ್ರಹಣೆಯ ಅನುಕೂಲವೇನೆಂದರೆ ಕೇವಲ ಮೇಲ್ಮೈಯ ಬದಲಾಗಿ ದಾಖಲಿಸುವ ಮಾಧ್ಯಮದ ಪರಿಮಾಣವನ್ನು ಬಳಸಲಾಗುತ್ತದೆ.
ಪೂರ್ಣಲೇಖನ ದಾಖಲಿಸುವಿಕೆ ಮಾಡುವ ಸಮಯದಲ್ಲಿ ವಸ್ತು ಹಾಗೂ ಉಲ್ಲೇಖ ರಶ್ಮಿಗಳು ಸ್ಥಿರವಾಗಿರುವ ವ್ಯತಿಕರಣ ವಿನ್ಯಾಸವನ್ನು ಸೃಷ್ಟಿಸುವುದು ಸಾಧ್ಯವಾಗಬೇಕು. ಇದನ್ನು ಮಾಡಲು, ಈ ಸಮಯದಲ್ಲಿ ಅವುಗಳು ಒಂದೇ ಆವರ್ತನವನ್ನು ಮತ್ತು ಒಂದೇ ರೀತಿಯ ತುಲನಾತ್ಮಕ ಹಂತವನ್ನು ಹೊಂದಿರಬೇಕು, ಅಂದರೆ, ಅವು ಪರಸ್ಪರವಾಗಿ ಸಂಸಕ್ತವಾಗಿರಬೇಕು. ಅನೇಕ ಲೇಸರ್ ರಶ್ಮಿಗಳು ಈ ಷರತ್ತನ್ನು ಈಡೇರಿಸುತ್ತವೆ, ಮತ್ತು ಅವುಗಳ ಆವಿಷ್ಕರಣ ಕಾಲದಿಂದ ಹೊಲೊಗ್ರಾಮ್‍ಗಳನ್ನು ತಯಾರಿಸಲು ಲೇಸರ್‌ಗಳನ್ನು ಬಳಸಲಾಗಿದೆ. ಆದರೆ ಗ್ಯಾಬೊರ್‌ನ ಮೊದಲ ಹೊಲೊಗ್ರಾಮ್‍ಗಳು 'ಅರೆ-ವರ್ಣೀಯ' ಬೆಳಕಿನ ಮೂಲಗಳನ್ನು ಬಳಸಿದ್ದವು ಎಂಬುದನ್ನು ಗಮನಿಸಬೇಕು. ತಾತ್ತ್ವಿಕವಾಗಿ, ಸಂಸಕ್ತಿಯ ಷರತ್ತನ್ನು ಈಡೇರಿಸಬಹುದಾಗಿದ್ದರೆ ಎರಡು ಪ್ರತ್ಯೇಕ ಬೆಳಕಿನ ಮೂಲಗಳನ್ನು ಬಳಸಬಹುದು, ಆದರೆ ಅಭ್ಯಾಸದಲ್ಲಿ ಒಂದೇ ಲೇಸರನ್ನು ಯಾವಾಗಲೂ ಬಳಸಲಾಗುತ್ತದೆ.
1970ರ ದಶಕದಲ್ಲಿ ಅನೇಕ ಕಲಾ ಸ್ಟೂಡಿಯೋಗಳು ಮತ್ತು ಶಾಲೆಗಳನ್ನು ಸ್ಥಾಪಿಸಲಾಯಿತು, ಪ್ರತಿಯೊಂದೂ ಪೂರ್ಣಲೇಖನದ ಬಗ್ಗೆ ತನ್ನದೇ ವಿಶಿಷ್ಟ ದೃಷ್ಟಿಕೋನವನ್ನು ಹೊಂದಿತ್ತು. ಗಮನಾರ್ಹವಾಗಿ ಲ್ಲಾಯ್ಡ್‌ ಕ್ರಾಸ್‌ ಸ್ಥಾಪಿಸಿದ ಸ್ಯಾನ್‌ ಫ್ರಾನ್ಸಿಸ್ಕೊ ಸ್ಕೂಲ್‌ ಆಫ್‌ ಹೊಲೊಗ್ರಫಿ, ರೊಸ್‌ಮೆರಿ ಎಚ್‌. ಜ್ಯಾಕ್‌ಸನ್‌ ಸ್ಥಾಪಿಸಿದ ನ್ಯೂಯಾರ್ಕ್‌ನ ದ ಮ್ಯೂಸಿಯಮ್‌ ಆಫ್‌ ಹೊಲೊಗ್ರಫಿ, ಲಂಡನ್‌ನಲ್ಲಿ ರಾಯಲ್‌ ಕಾಲೇಜ್‌ ಆಫ್‌ ಆರ್ಟ್ ಮತ್ತು ಟುಂಗ್‌ ಜಿಯೋಂಗ್‌ ಆಯೋಜಿಸಿದ ಲೇಕ್‌ ಫಾರೆಸ್ಟ್‌ ಕಾಲೇಜು ವಿಚಾರಗೋಷ್ಠಿಗಳು ಇದ್ದವು. ಇವುಗಳಲ್ಲಿ ಯಾವ ಸ್ಟುಡಿಯೋಗಳೂ ಈಗ ಅಸ್ತಿತ್ವದಲ್ಲಿಲ್ಲ; ಆದರೆ ನ್ಯೂಯಾರ್ಕ್‌ನಲ್ಲಿ ಸೆಂಟರ್‌ ಫಾರ್‌ ಹೊಲೊಗ್ರಾಫಿಕ್‌ ಆರ್ಟ್ಸ್‌ ಮತ್ತು ಸಿಯೋಲ್‌ನಲ್ಲಿ ಹೊಲೊಸೆಂಟರ್‌ ಇವೆ. ಇವು ಕಲಾವಿದರಿಗೆ ತಮ್ಮ ಕೃತಿಗಳನ್ನು ಸೃಷ್ಟಿಸಿ ಪ್ರದರ್ಶಿಸಲು ಸ್ಥಳವನ್ನು ನೀಡುತ್ತವೆ.
ಪೂರ್ಣಲೇಖವು ೩ಡಿ ಛಾಯಾಚಿತ್ರವಲ್ಲ. ಛಾಯಾಚಿತ್ರವು ಏಕೈಕ ದೃಷ್ಟಿಕೋನದಿಂದ ದಾಖಲಿಸಲ್ಪಟ್ಟ ದೃಶ್ಯದ ಚಿತ್ರವನ್ನು ದಾಖಲಿಸುತ್ತದೆ. ಇದು ಕ್ಯಾಮರಾ ಮಸೂರದ ಸ್ಥಾನದಿಂದ ವ್ಯಾಖ್ಯಾನಿಸಲ್ಪಟ್ಟಿರುತ್ತದೆ. ಪೂರ್ಣಲೇಖವು ಒಂದು ಚಿತ್ರವಲ್ಲ, ಬದಲಾಗಿ ಚದರಿದ ಬೆಳಕಿನ ಕ್ಷೇತ್ರವನ್ನು ಪುನರ್ನಿರ್ಮಿಸಲು ಸಾಧ್ಯವಾಗಿಸುವ ಒಂದು ಸಂಕೇತೀಕರಣ ವ್ಯವಸ್ಥೆ. ನಂತರ ಚಿತ್ರಗಳನ್ನು ಪುನರ್ನಿರ್ಮಿತ ರಶ್ಮಿಯಲ್ಲಿನ ಯಾವುದೇ ಬಿಂದುವಿನಿಂದ ರಚಿಸಬಹುದು, ಕ್ಯಾಮರಾದಿಂದ ಅಥವಾ ಕಣ್ಣಿನಿಂದ. ಪೂರ್ಣಲೇಖನದ ಮುಂಚಿನ ದಿನಗಳಲ್ಲಿ ವಸ್ತುವಾಗಿ ಒಂದು ಚದುರಂಗ ಫಲಕವನ್ನು ಬಳಸುವುದು ಬಹಳ ಸಾಮಾನ್ಯವಾಗಿತ್ತು, ಮತ್ತು ನಂತರ ಚದುರಂಗದ ಕಾಯಿಗಳ ತುಲನಾತ್ಮಕ ಸ್ಥಾನಗಳು ಬದಲಾದಂತೆ ಹೇಗೆ ತೋರಿದವು ಎಂಬುದನ್ನು ತೋರಿಸಲು, ಪುನರ್‌ನಿರ್ಮಿತ ಬೆಳಕನ್ನು ಬಳಸಿ ಹಲವಾರು ಭಿನ್ನ ಕೋನಗಳಲ್ಲಿ ಛಾಯಾಚಿತ್ರಗಳನ್ನು ತೆಗೆದುಕೊಳ್ಳಲಾಗುತ್ತಿತ್ತು.
ನಾಲ್ಕು ಪರಿಮಾಣಗಳನ್ನು ಹೊಂದಿದೆ ಎಂದು ನೋಡಬಹುದು. ಇವುಗಳಲ್ಲಿ ಮೊದಲನೆಯದು , * ಒಂದಕ್ಕೆ ಸಮನಾಗಿರುವುದರಿಂದ ಇದು ಪುನನಿರ್ಮಾಣಗೊಂಡ ವಸ್ತು ರಶ್ಮಿಯಾಗಿರುತ್ತದೆ. ಎರಡನೇ ಪರಿಮಾಣವು ಸಂದರ್ಭ ರಶ್ಮಿಯನ್ನು ಪ್ರತಿನಿಧಿಸುತ್ತದೆ. ಇದರ ವೈಶಾಲ್ಯವನ್ನು 2 ನಷ್ಟು ಮಾರ್ಪಡಿಸಲಾಗಿದೆ. ಮೂರನೇಯದು ಕೂಡ ಸಂದರ್ಭ ರಶ್ಮಿಯನ್ನು ಪ್ರತಿನಿಧಿಸುತ್ತದೆ. ಇದರ ವೈಶಾಲ್ಯವನ್ನೂ 2 ನಷ್ಟು ಮಾರ್ಪಡಿಸಲಾಗಿದೆ; ಈ ಮಾರ್ಪಾಡು ಸಂದರ್ಭ ರಶ್ಮಿಯು ಅದರ ಕೇಂದ್ರ ದಿಕ್ಕಿನ ಸುತ್ತ ವಿವರ್ತಿಸುವಂತೆ ಮಾಡುತ್ತದೆ. ನಾಲ್ಕನೆಯ ಪರಿಮಾಣವನ್ನು "ಅನುಬದ್ಧ ವಸ್ತು ರಶ್ಮಿ" ಎಂದು ಕರೆಯಲಾಗುತ್ತದೆ. ಇದು ವಸ್ತು ರಶ್ಮಿಗೇ ಪ್ರತಿಲೋಮವಾದ ವಕ್ರತೆಯನ್ನು ಹೊಂದಿರುತ್ತದೆ. ಮತ್ತು ಹೊಲೊಗ್ರಾಫಿಕ್ ತಟ್ಟೆಯ ಆಚೆಗಿರುವ ಅಂತರದಲ್ಲಿ ವಸ್ತುವಿನ ನೈಜ ಚಿತ್ರವನ್ನು ರಚಿಸುತ್ತದೆ.
ದಾಖಲಿಸುವ ಮಾಧ್ಯಮವು ವ್ಯತಿಕರಣ ವಿನ್ಯಾಸವನ್ನು (ತನ್ನ ಮೇಲೆ ಬೀಳುವ ಬೆಳಕಿನ ರಶ್ಮಿಯ ವೈಶಾಲ್ಯ ಅಥವಾ ಅವಸ್ಥೆಯನ್ನು ಮಾರ್ಪಡಿಸುವ) ದೃಷ್ಟಿಯ ಘಟಕವಾಗಿ ಪರಿವರ್ತಿಸಬೇಕು. ಇವುಗಳನ್ನು ಕ್ರಮವಾಗಿ ವೈಶಾಲ್ಯ ಮತ್ತು ಅವಸ್ಥಾ ಹೊಲೊಗ್ರಾಮ್‌ಗಳೆಂದು ಕರೆಯಲಾಗುತ್ತದೆ. ವೈಶಾಲ್ಯ ಹೊಲೊಗ್ರಾಮ್‌ಗಳಲ್ಲಿ, ತಿರುವರ್ತನವು ಹೊಲೊಗ್ರಾಮ್‌ನಿಂದ ಬೆಳಕಿನ ಬದಲಾಗುವ ಹೀರುವಿಕೆಯಲ್ಲಿ ಇರುವುದು, ಅದನ್ನು ಪ್ರಕಾಶಿಸಿದ ಬೆಳಕಿನ ತೀವ್ರತೆಯನ್ನು ಅವಲಂಬಿಸಿ ಹೆಚ್ಚು ಅಥವಾ ಕಡಿಮೆ ಚೂಷಕವಿರುವ ಸ್ಫುಟಗೊಳಿಸಿದ ಛಾಯಾಗ್ರಹಣ ಎಮಲ್ಷನ್‌ನಲ್ಲಿ ಇರುವಂತೆ. ಅವಸ್ಥಾ ಹೊಲೊಗ್ರಾಮ್‌ಗಳಲ್ಲಿ, ವಸ್ತುವಿನಲ್ಲಿನ ದೃಷ್ಟಿಯ ದೂರವನ್ನು ಬದಲಾಯಿಸಲಾಗುತ್ತದೆ.
ಮುಂಚಿನ ಹೊಲೊಗ್ರಾಮ್‍ಗಳಲ್ಲಿ ವಸ್ತು ಮತ್ತು ಸಂದರ್ಭ ರಶ್ಮಿಗಳು ಎರಡೂ ದಾಖಲಿಸುವ ಮಾಧ್ಯಮವನ್ನು ಸಹಜವಾಗಿ ಪ್ರಕಾಶಿಸುತ್ತಿದ್ದವು. ಹಾಗಾಗಿ ಹೊಲೊಗ್ರಾಮ್‍ನಿಂದ ಹೊರಹೊಮ್ಮುವ ಎಲ್ಲ ನಾಲ್ಕು ರಶ್ಮಿಗಳು ಒಂದರ ಮೇಲೊಂದು ಅಧ್ಯಾರೋಪಿತವಾಗಿರುತ್ತಿದ್ದವು. ಈ ಸಮಸ್ಯೆಯನ್ನು ನಿವಾರಿಸಲೋಸುಗ ಅಕ್ಷರೇಖೆ ರಹಿತ ಹೊಲೊಗ್ರಾಮನ್ನು ಲೀಥ್ ಮತ್ತು ಉಪಾಟ್ನೇಕ್ಸ್ ಅಭಿವೃದ್ಧಿಪಡಿಸಿದರು. ಹೊಲೊಗ್ರಾಫಿಕ್ ದಾಖಲಿಸುವ ಮಾಧ್ಯಮದ ಮೇಲೆ ವಸ್ತು ಹಾಗೂ ಸಂದರ್ಭ ರಶ್ಮಿಗಳು ಚೆನ್ನಾಗಿ ಬೇರ್ಪಟ್ಟ ಕೋನಗಳಲ್ಲಿ ಬೀಳುತ್ತವೆ. ಮಿಥ್ಯಾ, ನೈಜ ಹಾಗೂ ಸಂದರ್ಭ ತರಂಗಮುಖಗಳೆಲ್ಲವೂ ಬೇರೆ ಬೇರೆ ಕೋನಗಳಲ್ಲಿ ಹೊರಹೊಮ್ಮುತ್ತವೆ. ಹೀಗಾಗಿ ಪುನರ್ನಿರ್ಮಿತ ವಸ್ತು ರಶ್ಮಿಯನ್ನು ಸ್ಪಷ್ಟವಾಗಿ ಚಿತ್ರಿಸಲು ಸಾಧ್ಯವಾಗುತ್ತದೆ.
ಜೊತೆಗೆ, ಅಂಚಿನ ವಿನ್ಯಾಸವನ್ನು ದಾಖಲಿಸಲು ಬಳಸಲಾಗುವ ಮಾಧ್ಯಮಕ್ಕೆ ಅಂಚಿನ ಮಾದರಿಗಳನ್ನು ಪೃಥಕ್ಕರಿಸಲು ಸಾಧ್ಯವಾಗಬೇಕು. ಬಳಸಲಾಗುವ ಕೆಲವು ಹೆಚ್ಚು ಸಾಮಾನ್ಯವಾದ ಮಾಧ್ಯಮಗಳನ್ನು ಕೆಳಗೆ ಪಟ್ಟಿ ಮಾಡಲಾಗಿದೆ. ಅಂಚುಗಳ ಅಂತರವು ವಸ್ತು ಮತ್ತು ಸಂದರ್ಭ ರಶ್ಮಿಗಳ ನಡುವಣ ಕೋನವನ್ನು ಅವಲಂಬಿಸಿರುತ್ತದೆ. ಉದಾಹರಣೆಗೆ, ಈ ಕೋನವು 45 ಆಗಿದ್ದರೆ, ಮತ್ತು ಬೆಳಕಿನ ತರಂಗಾಂತರವು 0.5 ಆಗಿದ್ದರೆ, ಅಂಚಿನ ಅಂತರವು ಸುಮಾರು 0.7 ಅಥವಾ ೧೩೦೦ ಸಾಲುಗಳು/ಮಿ.ಮಿ. ಆಗಿರುವುದು. ಎಲ್ಲ ಅಂಚುಗಳು ಪೃಥಕ್ಕರಣವಾಗಿಲ್ಲದಿದ್ದರೂ ಒಂದು ಕೆಲಸಮಾಡುವ ಹೊಲೊಗ್ರಾಮನ್ನು ಪಡೆಯಬಹುದು, ಆದರೆ ದಾಖಲಿಸುವ ಮಾಧ್ಯಮದ ಪೃಥಕ್ಕರಣ ಸಾಮರ್ಥ್ಯ ಕಡಿಮೆಯಾದಂತೆ ಚಿತ್ರದ ಪೃಥಕ್ಕರಣ ಸಾಮರ್ಥ್ಯ ಕಡಿಮೆಯಾಗುತ್ತದೆ.
ಹೊಲೊಗ್ರಾಮನ್ನು ತಯಾರಿಸುವಾಗ ಯಾಂತ್ರಿಕ ಸ್ಥಿರತೆಯೂ ಬಹಳ ಮುಖ್ಯವಾಗಿದೆ. ಕಂಪನ ಅಥವಾ ಗಾಳಿಯ ಚಲನೆಯ ಕಾರಣದಿಂದ ವಸ್ತು ಹಾಗೂ ಸಂದರ್ಭ ರಶ್ಮಿಗಳ ನಡುವಿನ ಯಾವುದೇ ತುಲನಾತ್ಮಕ ಅವಸ್ಥಾ ಬದಲಾವಣೆಯು, ದಾಖಲಿಸುವ ಮಾಧ್ಯಮದ ಮೇಲಿನ ಅಂಚುಗಳು ಚಲಿಸುವಂತೆ ಮಾಡುತ್ತದೆ. ಅವಸ್ಥಾ ಬದಲಾವಣೆಯು ಗಿಂತ ಹೆಚ್ಚಿದ್ದರೆ, ಅಂಚು ವಿನ್ಯಾಸವು ಸರಾಸರಿಯಾಗುತ್ತದೆ, ಮತ್ತು ಯಾವುದೇ ಪೂರ್ಣಲೇಖನ ದಾಖಲಾತಿಯು ಸಿಗುವುದಿಲ್ಲ. ದಾಖಲಿಸುವ ಸಮಯವು ಹಲವು ಸೆಕೆಂಡ್‌ಗಳು ಅಥವಾ ಹೆಚ್ಚಾಗಿರಬಹುದು, ಮತ್ತು ಯಷ್ಟು ಅವಸ್ಥಾ ಬದಲಾವಣೆ /2 ಯಷ್ಟು ಚಲನೆಗೆ ಸರಿಸಮವಾಗಿದೆ ಎಂದು ಸಮ್ಮತವಾಗಿದ್ದರೆ ಇದು ಸಾಕಷ್ಟು ಕಟ್ಟುನಿಟ್ಟಾದ ಸ್ಥಿರತಾ ಅವಶ್ಯಕತೆಯಾಗಿದೆ.
ಪೂರ್ಣಲೇಖನ ಒಂದು ತಂತ್ರವಾಗಿದ್ದು, ಇದು ಒಂದು ವಸ್ತುವು ಚದರಿಸಿದ ಬೆಳಕನ್ನು ದಾಖಲಿಸಿಕೊಳ್ಳಲು ಮತ್ತು ನಂತರ ವಸ್ತುವನ್ನು ಪುನನರ್ನಿಮಿಸಲು ಅವಕಾಶ ನೀಡುತ್ತದೆ. ಇದರಿಂದ ವಸ್ತುವನ್ನು ದಾಖಲಿಸಿದಾಗ ಇದ್ದಂತೆ ದಾಖಲಿಸುವ ಮಾಧ್ಯಮಕ್ಕೆ ತುಲನಾತ್ಮಕವಾಗಿ ಅದು ಅದೇ ಸ್ಥಾನದಲ್ಲಿಯೇ ಇರುವಂತೆ ತೋರುತ್ತದೆ. ನೋಡುವ ವ್ಯವಸ್ಥೆಯ ಸ್ಥಾನ ಹಾಗೂ ನಿಲುವು ಬದಲಾದಂತೆ ಚಿತ್ರವೂ ಬದಲಾಗುತ್ತದೆ, ನಿಖರವಾಗಿ ವಸ್ತುವು ಈಗಲೂ ಇರುವ ರೀತಿಯಲ್ಲಿ. ಆದ್ದರಿಂದ ದಾಖಲಿಸಲ್ಪಟ್ಟ ಚಿತ್ರವು ತ್ರಿವಿಮಿತೀಯವಾಗಿ ಕಾಣಿಸುತ್ತದೆ.
ಸಾಮಾನ್ಯವಾಗಿ, ಬೆಳಕಿನ ಸಂಸಕ್ತಿ ಲಂಬವು ಪೂರ್ಣಲೇಖನರೀತ್ಯ ದಾಖಲಿಸಬಲ್ಲ ಆಸಕ್ತಿಯ ದೃಶ್ಯದಲ್ಲಿನ ಗರಿಷ್ಠ ಆಳವನ್ನು ನಿರ್ಧರಿಸುತ್ತದೆ. ಒಂದು ಉತ್ತಮ ಪೂರ್ಣಲೇಖನ ಲೇಸರ್ ಸಾಮಾನ್ಯವಾಗಿ ಹಲವಾರು ಮೀಟರ್‌ಗಳ ಸಂಸಕ್ತಿ ಲಂಬವನ್ನು ಹೊಂದಿರುತ್ತದೆ. ಇದು ಆಳದ ಪೂರ್ಣಲೇಖನಕ್ಕೆ ಸಾಕಷ್ಟು ಇರುತ್ತದೆ. ನಿರ್ದಿಷ್ಟ ಪೆನ್ ಲೇಸರ್ ತೋರುಗಡ್ಡಿಗಳನ್ನು ಚಿಕ್ಕ ಹೊಲೊಗ್ರಾಮ್‍ಗಳನ್ನು ತಯಾರಿಸಲು ಬಳಸಲಾಗಿದೆ. ಈ ಹೊಲೊಗ್ರಾಮ್‍ಗಳ ಗಾತ್ರವು ಲೇಸರ್ ತೋರುಗಡ್ಡಿಗಳ ಸಂಸಕ್ತಿ ಲಂಬದಿಂದ ಸೀಮಿತವಾಗಿಲ್ಲ , ಬದಲಾಗಿ 5 ಗಿಂತ ಕಡಿಮೆ ಇರುವ ಅವುಗಳ ವಿದ್ಯುತ್ ಸಾಮರ್ಥ್ಯದಿಂದ ಸೀಮಿತವಾಗಿರುತ್ತವೆ.
ಅನೇಕ ಪೂರ್ಣಲೇಖನ ದತ್ತ ಸಂಗ್ರಹಣಾ ಮಾದರಿಗಳು "ಪುಟ-ಆಧಾರಿತ" ಸಂಗ್ರಹಣೆಯನ್ನು ಬಳಸಿವೆಯಾದರೂ (ಪ್ರತಿಯೊಂದು ದಾಖಲಿಸಲ್ಪಟ್ಟ ಹೊಲೊಗ್ರಾಮ್‌ ದೊಡ್ಡ ಪ್ರಮಾಣದ ದತ್ತವನ್ನು ಹೊಂದಿರುತ್ತದೆ), ಇತ್ತೀಚೆಗಿನ ಉಪಮೈಕ್ರೊಮೀಟರ್‌ ಗಾತ್ರದ "ಮೈಕ್ರೊ ಹೊಲೊಗ್ರಾಮ್‌"ಗಳ ಬಳಕೆ ಮೇಲಿನ ಸಂಶೋಧನೆಯು ಹಲವಾರು ಸಂಭಾವ್ಯ 3ಡಿ ದ್ಯುತಿ ದತ್ತ ಸಂಗ್ರಹಣಾ ಪರಿಹಾರಗಳಾಗಿ ಪರಿಣಮಿಸಿವೆ. ದತ್ತ ಸಂಗ್ರಹಣೆಯ ಈ ಕಾರ್ಯವಿಧಾನವು ಪುಟ-ಆಧಾರಿತ ಸಂಗ್ರಹಣೆಯ ವೇಗದ ದತ್ತ ದರಗಳನ್ನು ಮುಟ್ಟುವುದಿಲ್ಲವಾದರೂ, ಸಹಿಷ್ಣುತೆಗಳು, ತಾಂತ್ರಿಕ ತೊಂದರೆಗಳು, ಮತ್ತು ಒಂದು ವಾಣಿಜ್ಯಿಕ ಉತ್ಪನ್ನವನ್ನು ಸೃಷ್ಟಿಸುವ ವೆಚ್ಚ ಗಣನೀಯವಾಗಿ ಕಡಿಮೆಯಾಗುತ್ತದೆ.
ಹೊಲೊಗ್ರಾಮ್‍ನಲ್ಲಿನ ಪ್ರತಿ ಬಿಂದು ಸಮಗ್ರ ಮೂಲ ದೃಶ್ಯದಿಂದ ಬೆಳಕನ್ನು ಒಳಗೊಂಡಿರುವುದರಿಂದ, ತಾತ್ತ್ವಿಕವಾಗಿ ಸಮಗ್ರ ದೃಶ್ಯವನ್ನು ಹೊಲೊಗ್ರಾಮ್‍ನ ಕ್ರಮವಿಲ್ಲದ ಒಂದು ಸಣ್ಣ ಭಾಗದಿಂದ ಪುನರ್‌ನಿರ್ಮಿಸಬಹುದು. ಈ ಪರಿಕಲ್ಪನೆಯನ್ನು ಪ್ರಮಾಣೀಕರಿಸಲು, ಹೊಲೊಗ್ರಾಮನ್ನು ಸಣ್ಣ ಚೂರುಗಳಾಗಿ ಓಡೆಯಬಹುದು ಮತ್ತು ಆಗಲೂ ಪ್ರತಿ ಸಣ್ಣ ಚೂರಿನಿಂದ ಸಂಪೂರ್ಣ ವಸ್ತುವನ್ನು ನೋಡಬಹುದು. ಹೊಲೊಗ್ರಾಮನ್ನು ವಸ್ತುವಿನ ಮೇಲಿರುವ "ಕಿಟಕಿ" ಎಂದು ಭಾವಿಸಿದರೆ, ಹೊಲೊಗ್ರಾಮ್‍ನ ಪ್ರತಿ ಸಣ್ಣ ಚೂರು ಕೇವಲ ಕಿಟಕಿಯ ಒಂದು ಭಾಗವಾಗಿದ್ದು ಅದರಿಂದ ಅದನ್ನು ಈಗಲೂ ನೋಡಬಹುದು, ಕಿಟಕಿಯ ಉಳಿದ ಭಾಗ ಮುಚ್ಚಿಕೊಂಡಿದ್ದರೂ.
ಸಾಮಾನ್ಯವಾಗಿ, ದೃಶ್ಯವನ್ನು ರಚಿಸುವ ವಸ್ತುಗಳು ದೃಷ್ಟಿರೀತ್ಯ ಒರಟಾದ ಮೇಲ್ಮೈಗಳನ್ನು ಹೊಂದಿರಬೇಕು, ಏಕೆಂದರೆ ಅವು ಬೆಳಕನ್ನು ವಿಶಾಲ ವ್ಯಾಪ್ತಿಯ ಕೋನಗಳಲ್ಲಿ ಚದರಿಸುತ್ತವೆ. ಒಂದು ಕನ್ನಡಿಯಂತೆ ಪ್ರತಿಫಲಿಸುವ ಮೇಲ್ಮೈಯು ಬೆಳಕನ್ನು ತನ್ನ ಮೇಲ್ಮೈಯ ಪ್ರತಿ ಬಿಂದುವಿನಲ್ಲಿ ಕೇವಲ ಒಂದೇ ದಿಕ್ಕಿನಲ್ಲಿ ಪ್ರತಿಫಲಿಸುತ್ತದೆ, ಹಾಗಾಗಿ ಸಾಮಾನ್ಯವಾಗಿ, ಬಹುತೇಕ ಬೆಳಕು ದಾಖಲಿಸುವ ಮಾಧ್ಯಮದ ಮೇಲೆ ಬೀಳುವುದಿಲ್ಲ. ಒರಟು ಮೇಲ್ಮೈಯುಳ್ಳ ವಸ್ತುಗಳಿಂದ ಚದರಲ್ಪಟ್ಟ ಬೆಳಕು ಯಾದೃಚ್ಛಿಕವಾದ ವೈಶಾಲ್ಯ ಹಾಗೂ ಅವಸ್ಥೆಯನ್ನು ಹೊಂದಿರುವ ವಸ್ತುಭೂತ ಕಲೆಯ ವಿನ್ಯಾಸವನ್ನು ರಚಿಸುತ್ತದೆ.
ಉಬ್ಬು-ಚಿತ್ರಣ ಪ್ರಕ್ರಿಯೆಯನ್ನು ಸರಳ ಕಾಯಿಸಿದ ಅಚ್ಚು ಯಂತ್ರದಿಂದ ನಡೆಸಬಹುದು. ನಕಲು ಮಾಡುವ ಪದರದ ಕೆಳ ಪದರವನ್ನು ಅದರ ಮೆದುವಾಗುವ ಬಿಂದುವಿಗಿಂತ ಮೇಲಿನ ಉಷ್ಣಾಂಶಕ್ಕೆ ಕಾಯಿಸಿ ಮತ್ತು ಅದು ಆಕಾರವನ್ನು ಪಡೆಯುವಂತೆ ಅಚ್ಚು ಯಂತ್ರದ ಮೇಲೆ ಒತ್ತಲಾಗುತ್ತದೆ. ಪದರವನ್ನು ತಣ್ಣಗಾಗಿಸಿ ಅಚ್ಚು ಯಂತ್ರದಿಂದ ತೆಗೆದಾಗ ಈ ಆಕಾರ ಉಳಿದುಕೊಳ್ಳುತ್ತದೆ. ಪ್ರತಿಬಿಂಬದಲ್ಲಿ ಉಬ್ಬು-ಚಿತ್ರದ ಹೊಲೊಗ್ರಾಮ್‌ಗಳು ಕಾಣುವಂತೆ ಮಾಡಲು, ಹೊಲೊಗ್ರಾಮ್‌ನ ದಾಖಲೀಕರಣ ಪದರದ ಮೇಲೆ ಒಂದು ಹೆಚ್ಚುವರಿ ಪ್ರತಿಫಲಕ ಅಲ್ಯೂಮಿನಿಯಂ ಪದರವನ್ನು ಸಾಮಾನ್ಯವಾಗಿ ಸೇರಿಸಲಾಗುತ್ತದೆ.
ಕೆಳಗಿನ ಪಟ್ಟಿಯು ಪೂರ್ಣಲೇಖನ ದಾಖಲೀಕರಣದ ಪ್ರಮುಖ ವಸ್ತುಗಳನ್ನು ತೋರಿಸುತ್ತದೆ. ಒಂದು ಅಸ್ತಿತ್ವದಲ್ಲಿರುವ ಹೊಲೊಗ್ರಾಮ್‌ನ ರಾಶಿ ನಕಲೀಕರಣದಲ್ಲಿ ಬಳಸಲಾಗುವ ವಸ್ತುಗಳನ್ನು ಇವು ಒಳಗೊಳ್ಳುವುದಿಲ್ಲ ಎಂಬುದನ್ನು ಗಮನಿಸಿ. ಪಟ್ಟಿಯಲ್ಲಿ ಕೊಟ್ಟಿರುವ ಪೃಥಕ್ಕರಣ ಮಿತಿಯು ಪ್ರತಿ ಮಿ.ಮಿ.ಗೆ ಜಾಲರಿಗಳ ಗರಿಷ್ಠ ಸಂಖ್ಯೆಯ ವ್ಯತಿಕರಣ ರೇಖೆಗಳನ್ನು ಸೂಚಿಸುತ್ತದೆ. ಆವಶ್ಯಕ ಒಡ್ಡಿಕೆಯು ದೀರ್ಘ ಒಡ್ಡಿಕೆಗೆ ಆಗಿದೆ. ಲಘು ಒಡ್ಡಿಕೆ ಸಮಯಗಳಿಗೆ ಪರಸ್ಪರತೆ ವೈಫಲ್ಯದ ಕಾರಣ ಅಧಿಕ ಒಡ್ಡಿಕೆ ಬೇಕಾಗುತ್ತದೆ.
ಪ್ರಸಾರ ಹೊಲೊಗ್ರಾಮ್‍ನಿಂದ ವಸ್ತುವನ್ನು ನಿಖರವಾಗಿ ಪುನರ್‌ನಿರ್ಮಿಸಲು, ಸಂದರ್ಭ ರಶ್ಮಿಯು ಅದೇ ತರಂಗಾಂತರ ಮತ್ತು ವಕ್ರತೆಯನ್ನು ಹೊಂದಿರಬೇಕು, ಮತ್ತು ಮೂಲ ಸಂದರ್ಭ ರಶ್ಮಿಯಂತೆ ಹೊಲೊಗ್ರಾಮನ್ನು ಅದೇ ಕೋನದಲ್ಲಿ ಪ್ರಕಾಶಿಸಬೇಕು . ಈ ಯಾವುದೇ ಷರತ್ತುಗಳಿಂದ ಅಡ್ಡ ಸರಿದರೆ ವಿಕೃತವಾದ ಪುನರ್‌ನಿರ್ಮಾಣವನ್ನು ನೀಡುವುದು. ಹೆಚ್ಚುಕಡಿಮೆ ಎಲ್ಲ ಹೊಲೊಗ್ರಾಮ್‍ಗಳನ್ನು ಲೇಸರ್‌ಗಳನ್ನು ಬಳಸಿ ದಾಖಲಿಸಲಾಗುತ್ತದೆಯಾದರೂ, ಪುನರ್‌ನಿರ್ಮಿತ ಚಿತ್ರವನ್ನು ಗುರುತಿಸಲು ಒಂದು ಕಿರು-ತರಂಗವ್ಯಾಪ್ತಿ ದೀಪ ಅಥವಾ ಸೂರ್ಯನ ಬೆಳಕು ಕೂಡ ಸಾಕು.
ಒಂದು ಬೆಳಕಿನ ಅಲೆಯ ಮಾದರಿಯನ್ನು ಸಂಕೀರ್ಣ ಸಂಖ್ಯೆ ಯಿಂದ ರೂಪಿಸಬಹುದು. ಇದು ಬೆಳಕಿನ ಅಲೆಯ ವಿದ್ಯುತ್ ಅಥವಾ ಕಾಂತಕ್ಷೇತ್ರವನ್ನು ಪ್ರತಿನಿಧಿಸುತ್ತದೆ. ಸಂಕೀರ್ಣ ಸಂಖ್ಯೆಯ ನಿರಪೇಕ್ಷ ಮೌಲ್ಯ ಹಾಗೂ ಕೋನಗಳು ಬೆಳಕಿನ ವಿಸ್ತಾರ ಮತ್ತು ಅವಸ್ಥೆಗಳನ್ನು ಪ್ರತಿನಿಧಿಸುತ್ತವೆ. ಪೂರ್ಣಲೇಖನ ವ್ಯವಸ್ಥೆಯಲ್ಲಿನ ಯಾವುದೇ ಬಿಂದುವಿನಲ್ಲಿನ ವಸ್ತು ಮತ್ತು ಸಂದರ್ಭ ಅಲೆಗಳನ್ನು ಮತ್ತು ಎಂದು ಕರೆಯಲಾಗುತ್ತದೆ. ಸಂಯೋಜಿತ ರಶ್ಮಿಯನ್ನು + ಎಂದು ಕರೆಯಲಾಗುತ್ತದೆ. ಸಂಯೋಜಿತ ರಶ್ಮಿಗಳ ಶಕ್ತಿಯು ವಿದ್ಯುತ್ ಅಲೆಯ ಪರಿಮಾಣದ ವರ್ಗಕ್ಕೆ ಅನುಪಾತೀಯವಾಗಿರುತ್ತದೆ:
ಉಬ್ಬು-ಚಿತ್ರಣ ಪ್ರಕ್ರಿಯೆಯಲ್ಲಿನ ಮೊದಲ ಹಂತವೆಂದರೆ, ಫೋಟೋರೆಸಿಸ್ಟ್ ಅಥವಾ ಫೋಟೋಥರ್ಮೊಪ್ಲಾಸ್ಟಿಕ್‌ ಮೇಲೆ ದಾಖಲಿಸಲಾದ ಉಬ್ಬು-ಚಿತ್ರದ ಮೇಲೆ ನಿಕಲ್‌ನ ವಿದ್ಯುಲ್ಲೇಪನದಿಂದ ಮುದ್ರೆ ಒತ್ತುವುದು. ನಿಕೆಲ್ ಪದರವು ಸಾಕಷ್ಟು ದಪ್ಪನಾಗಿದ್ದಾಗ, ಅದನ್ನು ಮೂಲ ಹೊಲೊಗ್ರಾಮ್‌ನಿಂದ ಬೇರ್ಪಡಿಸಿ ಲೋಹದ ಆಧಾರ ಇರುವ ತಟ್ಟೆಯ ಮೇಲೆ ಕೂರಿಸಲಾಗುತ್ತದೆ. ಉಬ್ಬುಚಿತ್ರವಿರುವ ಪ್ರತಿಗಳನ್ನು ತಯಾರಿಸಲು ಬಳಸಲಾಗುವ ಪದಾರ್ಥವು ಪಾಲಿಯೆಸ್ಟರ್ ಆಧಾರ ಪೊರೆ, ರಾಳ ಬೇರ್ಪಡಿಕೆ ಪದರ ಮತ್ತು ಪೂರ್ಣಲೇಖನ ಪದರವನ್ನು ರಚಿಸುವ ಒಂದು ಥರ್ಮೋಪ್ಲಾಸ್ಟಿಕ್ ಪದರವನ್ನು ಹೊಂದಿರುತ್ತದೆ.
ಹೊಲೊಗ್ರಾಮನ್ನು ಪುನರ್ನಿಮಿಸಲು ಬಳಸಲಾದ ಬೆಳಕು ಹೆಚ್ಚಿನ ತರಂಗಾಂತರವನ್ನು ಹೊಂದಿದ್ದರೆ ಪುನರ್ನಿಮಿತ ಹೊಲೊಗ್ರಾಮ್ ದೊಡ್ಡದಾಗಿರುತ್ತದೆ. ಇದು ಆರಂಭದಲ್ಲಿ ಸ್ವಲ್ಪ ಆಸಕ್ತಿಯನ್ನು ಸೃಷ್ಟಿಸಿತು ಏಕೆಂದರೆ ಅಣುಗಳ ಹೊಲೊಗ್ರಾಮ್‍ಗಳನ್ನು ತಯಾರಿಸಲು ಮತ್ತು ಅವುಗಳನ್ನು ಗೋಚರ ಬೆಳಕನ್ನು ಬಳಸಿ ನೋಡಲು ಕ್ಷ-ಕಿರಣಗಳನ್ನು ಬಳಸುವುದು ಸಾಧ್ಯವಿದೆ ಎಂದು ತೋರಿತು. ಆದರೆ ಕ್ಷ-ಕಿರಣ ಹೊಲೊಗ್ರಾಮ್‍ಗಳನ್ನು ಇಂದಿನವರೆಗೆ ಸೃಷ್ಟಿಸಲಾಗಿಲ್ಲ. ಹಲವಾರು ವಿಭಿನ್ನ ಆವರ್ತನಗಳನ್ನು ಹೊರಸೂಸುವ ಒಂದು ಬೆಳಕಿನ ಮೂಲವನ್ನು ಬಳಸಿ ಈ ಪರಿಣಾಮವನ್ನು ತೋರ್ಪಡಿಸಬಹುದು.
ಸಾಲ್ವೇಡಾರ್‌ ಡಾಲಿಯು ಪೂರ್ಣಲೇಖನವನ್ನು ಕಲಾತ್ಮಕವಾಗಿ ಬಳಸಿಕೊಂಡವರಲ್ಲಿ ತಾನೇ ಮೊದಲು ಎಂದು ಹೇಳಿಕೊಂಡ. ಹಾಗೇ ಮಾಡಿದವರಲ್ಲಿ ಖಂಡಿತವಾಗಿಯೂ ಆತನೇ ಮೊದಲ ಮತ್ತು ಬಹಳ ಪ್ರಸಿದ್ಧ ಅತಿ ಯಥಾರ್ಥವಾದಿ, ಆದರೆ 1972ರಲ್ಲಿ ನಡೆದ ಡಾಲಿಯ ಹೊಲೊಗ್ರಾಮ್‌ಗಳ ಪ್ರದರ್ಶನಕ್ಕೆ ಮುಂಚೆಯೇ, 1968ರಲ್ಲಿ ಮಿಚಿಗನ್‌ನಲ್ಲಿನ ಕ್ರ್ಯಾನ್‌ಬ್ರೂಕ್‌ ಅಕ್ಯಾಡೆಮಿ ಆಫ್‌ ಆರ್ಟ್‌ನಲ್ಲಿ ಪೂರ್ಣಲೇಖನ ಕಲಾ ಪ್ರದರ್ಶನ ನಡೆದಿತ್ತು ಮತ್ತು 1970ರಲ್ಲಿ ನ್ಯೂಯಾರ್ಕ್‌ನ ಫಿಂಚ್‌ ಕಾಲೇಜ್‌ ಗ್ಯಾಲರಿಯಲ್ಲಿಯೂ ನಡೆದಿತ್ತು. ಇದು ರಾಷ್ಟ್ರೀಯ ಮಾಧ್ಯಮಗಳ ಗಮನ ಸೆಳೆದಿತ್ತು.
ಅವಸ್ಥಾ ಹೊಲೊಗ್ರಾಮ್‌ಗಳಿಗೆ ಬಳಸಲಾಗುವ ಬಹುತೇಕ ವಸ್ತುಗಳು ಹೊಲೊಗ್ರಾಮ್‍ಗಳ ಸೈದ್ಧಾಂತಿಕ ವಿವರ್ತನಾ ಸಾಮರ್ಥ್ಯವನ್ನು ತಲುಪುತ್ತವೆ, ಇದು ದಪ್ಪ ಹೊಲೊಗ್ರಾಮ್‌ಗಳಿಗೆ 100% ಇರುವುದು ಮತ್ತು ತೆಳು ಹೊಲೊಗ್ರಾಮ್‌ಗಳಿಗೆ 33.9% (ರಾಮನ್-ನಾಥ್ ವಿವರ್ತನಾ ಸಂದರ್ಭ, ಸಾಮಾನ್ಯವಾಗಿ ಕೆಲವು ದಪ್ಪದ ಪೂರ್ಣಲೇಖನ ಪೊರೆಗಳು) ಇರುವುದು. ವೈಶಾಲ್ಯ ಹೊಲೊಗ್ರಾಮ್‌ಗಳು ಅವಸ್ಥಾ ಹೊಲೊಗ್ರಾಮ್‌ಗಳಿಗಿಂತ ಕಡಿಮೆ ಸಾಮರ್ಥ್ಯವನ್ನು ಹೊಂದಿರುತ್ತವೆ, ಆದ್ದರಿಂದ ಇವನ್ನು ಬಳಸುವುದು ಬಹಳ ವಿರಳ.
ಛಾಯಾಗ್ರಹಣ ತಟ್ಟೆಯನ್ನು ಸ್ಫುಟಗೊಳಿಸಿದಾಗ ಅಂಚು ಮಾದರಿಯು ವಿವರ್ತನ ಜಾಲರಿಯಾಗಿ ಕಾರ್ಯನಿರ್ವಹಿಸುತ್ತದೆ. ಛಾಯಾಗ್ರಹಣ ತಟ್ಟೆಯ ಮೇಲೆ ಸಂದರ್ಭ ರಶ್ಮಿಯು ಬಿದ್ದಾಗ ಅದು ಮೂಲ ವಸ್ತು ರಶ್ಮಿಯು ಬಿದ್ದ ಅದೇ ಕೋನ ನಷ್ಟೇ ಭಾಗಶಃ ವಿವರ್ತಿಸುತ್ತದೆ. ಹೀಗೆ ವಸ್ತು ರಶ್ಮಿಯನ್ನು ಪುನರ್ನಿರ್ಮಿಸಲಾಗುತ್ತದೆ. ಎರಡು ಅಲೆಗಳು ಅಡ್ಡಬಂದು ಸೃಷ್ಟಿಯಾಗುವ ವಿವರ್ತನ ಜಾಲರಿಯು "ವಸ್ತು ರಶ್ಮಿಯನ್ನು" ಪುನರ್‌ನಿರ್ಮಿಸಿದೆ. ಹಾಗಾಗಿ ಇದು ಮೇಲೆ ವ್ಯಾಖ್ಯಾನಿಸಲಾದ ಹೊಲೊಗ್ರಾಮ್ ಆಗಿದೆ.
ವೀಕ್ಷಕನು ಸಂದರ್ಭ ರಶ್ಮಿಯು ಪ್ರಕಾಶಿಸಿದ ವಸ್ತುವಿನ ಚದರಿದ ತರಂಗಮುಖಕ್ಕೆ ಸರ್ವಾಂಗಸಮವಾಗಿರುವ ತರಂಗಮುಖವನ್ನು ಗ್ರಹಿಸುತ್ತಾನೆ. ಹಾಗಾಗಿ ವಸ್ತುವು ಈಗಲೂ ಅದೇ ಸ್ಥಳದಲ್ಲಿ ಇರುವಂತೆ ಅವನಿಗೆ ಕಂಡುಬರುತ್ತದೆ. ಈ ಚಿತ್ರವನ್ನು "ಮಿಥ್ಯಾ" ಚಿತ್ರ ಎಂದು ಕರೆಯಲಾಗುತ್ತದೆ, ಏಕೆಂದರೆ ವಸ್ತುವು ಅಲ್ಲಿ ಈ ಸಮಯದಲ್ಲಿ ಇಲ್ಲದಿದ್ದರೂ ಅದು ಸೃಷ್ಟಿಯಾಗಿರುತ್ತದೆ. ಮಿಥ್ಯಾ ಚಿತ್ರವನ್ನು ಪ್ರಕಾಶಿಸುವ ಬೆಳಕಿನ ಮೂಲದ ದಿಕ್ಕು ಮೂಲ ಪ್ರಕಾಶಿಸುವ ರಶ್ಮಿಯ ದಿಕ್ಕೇ ಆಗಿರುತ್ತದೆ.
ಒಂದು ಅಥವಾ ಹೆಚ್ಚು ತರಂಗಮುಖಗಳನ್ನು ಅಧ್ಯಾರೋಪಿಸಿದಾಗ ವ್ಯತಿಕರಣ ಉಂಟಾಗುತ್ತದೆ. ತರಂಗಮುಖವು ಒಂದು ವಸ್ತುವಿಗೆ ಎದುರಾದಾಗ ವಿವರ್ತನೆಯು ಉಂಟಾಗುತ್ತದೆ. ಹೊಲೊಗ್ರಾಫಿಕ್ ಪುನರ್ನಿರ್ಮಾಣವನ್ನು ಸೃಷ್ಟಿಸುವ ಪ್ರಕ್ರಿಯೆಯನ್ನು ಕೆಳಗೆ ಕೇವಲ ವ್ಯತಿಕರಣ ಮತ್ತು ವಿವರ್ತನೆಯ ಅನುಸಾರವಾಗಿ ವಿವರಿಸಲಾಗಿದೆ. ಇದು ಸ್ವಲ್ಪಮಟ್ಟಿಗೆ ಸರಳೀಕೃತವಾಗಿದೆ, ಆದರೆ, ಪೂರ್ಣಲೇಖನ ಪ್ರಕ್ರಿಯೆಯು ಹೇಗೆ ಕೆಲಸ ಮಾಡುತ್ತದೆ ಎಂಬುದರ ಕುರಿತು ತಿಳಿವಳಿಕೆ ನೀಡುವಷ್ಟು ನಿಖರವಾಗಿದೆ.
ಸಂಕೀರ್ಣ ವಸ್ತುವಿನ ಹೊಲೊಗ್ರಾಮನ್ನು ದಾಖಲಿಸಲು, ಅರೆ ಬೆಳ್ಳಿ ಗಾಜು ಅಥವಾ ದ್ವಿವಕ್ರೀಕಾರಕ ವಸ್ತುವಿನ ರಶ್ಮಿ ವಿಭಾಜಕವನ್ನು ಬಳಸಿ ಲೇಸರ್ ರಶ್ಮಿಯನ್ನು ಮೊದಲು ಎರಡು ಪ್ರತ್ಯೇಕ ಬೆಳಕಿನ ರಶ್ಮಿಗಳಾಗಿ ವಿಭಜಿಸಲಾಗುತ್ತದೆ. ಒಂದು ರಶ್ಮಿಯು ವಸ್ತುವನ್ನು ಪ್ರಕಾಶಿಸಿ ವಸ್ತುವು ರಶ್ಮಿಯನ್ನು ಚದರಿಸಿದಾಗ ಅದರ ಚಿತ್ರವನ್ನು ದಾಖಲಿಸುವ ಮಾಧ್ಯಮದ ಮೇಲೆ ಪ್ರತಿಫಲಿಸುತ್ತದೆ. ಎರಡನೇ ರಶ್ಮಿಯು ದಾಖಲಿಸುವ ಮಾಧ್ಯಮವನ್ನು ನೇರವಾಗಿ ಪ್ರಕಾಶಿಸುತ್ತದೆ.
ಹೊಲೊಗ್ರಾಮ್‍ನ ಗಾತ್ರವನ್ನು ಕಡಿಮೆಮಾಡಿದಂತೆ ಪೃಥಕ್ಕರಣ ಸಾಮರ್ಥ್ಯ ಹಾನಿಯಾಗುತ್ತದೆ - ಚಿತ್ರವು ಹೆಚ್ಚು "ಅಸ್ಪಷ್ಟ"ವಾಗುತ್ತದೆ. ಇದು ವಿವರ್ತನೆಯ ಒಂದು ಪರಿಣಾಮವಾಗಿದೆ ಮತ್ತು ಹೇಗೆ ಮಸೂರ ಅಥವಾ ಮಸೂರ ರಂಧ್ರದ ವ್ಯಾಸವು ಕಡಿಮೆಯಾದಂತೆ ಪೃಥಕ್ಕರಣ ಸಾಮರ್ಥ್ಯ ಹೆಚ್ಚು ನಯವಿಲ್ಲದಂತೆ ಆಗುತ್ತದೆಯೊ ಅದೇ ರೀತಿಯಲ್ಲೇ ಇದು ಉದ್ಭವಿಸುತ್ತದೆ, ಏಕೆಂದರೆ ಒಂದು ಚಿತ್ರಣ ವ್ಯವಸ್ಥೆಯ ಪೃಥಕ್ಕರಣ ಸಾಮರ್ಥ್ಯವು ಅಂತಿಮವಾಗಿ ವಿವರ್ತನೆಯಿಂದ ಸೀಮಿತವಾಗಿರುತ್ತದೆ.
2005ರಲ್ಲಿ, ಆಪ್ಟ್‌ವೇರ್‌ ಮತ್ತು ಮ್ಯಾಕ್ಸೆಲ್‌‍ನಂತಹ ಕಂಪೆನಿಗಳು 120 ಎಂಎಂ‌ ಮುದ್ರಿಕೆಯನ್ನು ಉತ್ಪಾದಿಸಿದ್ದು ಇದು ಸಂಭಾವ್ಯ 3.9 ನಷ್ಟು ದತ್ತ ಸಂಗ್ರಹಣೆಗೆ ಪೂರ್ಣಲೇಖನ ಪದರವನ್ನು ಬಳಸುತ್ತದೆ. ಇವು ಇವುಗಳನ್ನು ಹೊಲೊಗ್ರಾಫಿಕ್‌ ವರ್ಸಟಾಯಿಲ್‌ ಡಿಸ್ಕ್‌ ಎಂಬ ಹೆಸರಿನಲ್ಲಿ ಮಾರಾಟ ಮಾಡಲು ಯೋಜಿಸಿವೆ. ಇನ್‌ಫೇಸ್‌ ಟೆಕ್‌ನಾಲಜೀಸ್‌ ಎಂಬ ಮತ್ತೊಂದು ಕಂಪೆನಿಯು ಸ್ಪರ್ಧಿಸುವ ಶೈಲಿಯನ್ನು ಅಭಿವೃದ್ಧಿಪಡಿಸುತ್ತಿದೆ.
ಇಂದು ಲಭ್ಯವಿರುವ ಎಸ್‌ಎಲ್‌ಎಂ‌ಗಳು 10241024-ದ್ವಯಾಂಕ ಪೃಥಕ್ಕರಣದಲ್ಲಿ ಒಂದು ಸೆಕೆಂಡಿಗೆ ಸುಮಾರು 1000 ಭಿನ್ನ ಚಿತ್ರಗಳನ್ನು ಸೃಷ್ಟಿಸಬಲ್ಲವು. ಸರಿಯಾದ ಬಗೆಯ ಮಾಧ್ಯಮಗಳಿದ್ದಲ್ಲಿ , ಪ್ರತಿ ಸೆಕೆಂಡಿಗೆ 1 ಗಿಗಾಬಿಟ್‌ ಬರೆಯುವ ವೇಗವಾಗಿ ಪರ್ಯವಸಾನವಾಗುವುದು. ಓದುವ ವೇಗಗಳು ಇದನ್ನು ಮೀರಬಲ್ಲವು ಮತ್ತು ಪ್ರತಿ ಸೆಕೆಂಡಿಗೆ 1-ಟೆರಾಬಿಟ್ ಓದುವುದು ಸಾಧ್ಯ ಎಂದು ತಜ್ಞರು ನಂಬುತ್ತಾರೆ.
ಮುಂಚಿನ ಹಂತದಲ್ಲಿ ಕಲಾವಿದರು ಒಂದು ಮಾಧ್ಯಮವಾಗಿ ಪೂರ್ಣಲೇಖನದ ಸಾಮರ್ಥ್ಯವನ್ನು ಕಂಡರು, ಮತ್ತು ತಮ್ಮ ಕೃತಿಗಳನ್ನು ಸೃಷ್ಟಿಸಲು ವಿಜ್ಞಾನ ಪ್ರಯೋಗಾಲಯಗಳಿಗೆ ಪ್ರವೇಶ ಪಡೆದುಕೊಂಡರು. ಪೂರ್ಣಲೇಖನ ಕಲೆಯು ಹಲವುವೇಳೆ ವಿಜ್ಞಾನಿಗಳು ಮತ್ತು ಕಲಾವಿದರ ನಡುವಣ ಸಹಯೋಗದ ಪರಿಣಾಮವಾಗಿರುತ್ತದೆ. ಆದರೆ ಕೆಲವು ಪೂರ್ಣಲೇಖನಕಾರರು ತಮ್ಮನ್ನು ತಾವು ಕಲಾವಿದ ಮತ್ತು ವಿಜ್ಞಾನಿ ಎರಡೂ ಎಂದು ಭಾವಿಸಿಕೊಳ್ಳುತ್ತಾರೆ.
ವಸ್ತು ರಶ್ಮಿಯಾಗಿ ಬೆಳಕಿನ ಬಿಂದು ಮೂಲವನ್ನು ಬಳಸಿ ಮತ್ತು ಛಾಯಾಗ್ರಹಣ ತಟ್ಟೆಯನ್ನು ಪ್ರಕಾಶಿಸಲು ಸಂದರ್ಭ ರಶ್ಮಿಯಾಗಿ ಸಮತಲ ಅಲೆಯನ್ನು ಬಳಸಿ ಸ್ವಲ್ಪ ಹೆಚ್ಚು ಕ್ಲಿಷ್ಟಕರವಾದ ಹೊಲೊಗ್ರಾಮನ್ನು ತಯಾರಿಸಬಹುದು. ಒಂದು ವ್ಯತಿಕರಣ ಮಾದರಿಯು ರೂಪಗೊಳ್ಳುತ್ತದೆ. ಈ ಸಂದರ್ಭದಲ್ಲಿ ಇದು ಕಡಿಮೆಯಾಗುವ ವಿಯೋಜನೆಯ ಮತ್ತು ಕೇಂದ್ರಬಿಂದುವಿಂದ ಹೆಚ್ಚಾಗುವ ದೂರವಿರುವ ವಕ್ರರೇಖೆಗಳ ರೂಪದಲ್ಲಿ ಇರುತ್ತದೆ.
3ಡಿ ವಸ್ತುಗಳನ್ನು ದಾಖಲಿಸಿದ ಮೊದಲ ಹೊಲೊಗ್ರಾಮ್‍ಗಳನ್ನು 1962 ರಲ್ಲಿ ಸೋವಿಯಟ್ ಯೂನಿಯನ್‍ನಲ್ಲಿ ಯೂರಿ ಜೆನಿಸಿಯುಕ್ ಮತ್ತು ಅಮೇರಿಕಾದ ಮಿಚಿಗನ್ ವಿಶ್ವವಿದ್ಯಾಲಯದಲ್ಲಿ ಎಮಿಟ್ ಲೇಥ್ ಹಾಗೂ ಜೂರಿಸ್ ಪುಪಾಟ್ನೀಸ್ ಮಾಡಿದರು. ಉಚ್ಚ ಗುಣಮಟ್ಟದ ಪ್ರದರ್ಶನ ಹೊಲೊಗ್ರಾಮ್‌ಗಳನ್ನು ಸೃಷ್ಟಿಸಲು ದ್ಯುತಿರಾಸಾಯನಿಕ ಸಂಸ್ಕರಣಾ ತಂತ್ರಗಳಲ್ಲಿನ ಪ್ರಗತಿಗಳನ್ನು ನಿಕೋಲಾಸ್ ಜೆ. ಫಿಲಿಪ್ಸ್ ಸಾಧಿಸಿದರು.
ಮೇಲೆ ಚರ್ಚಿಸಿದಂತೆ, ವ್ಯತಿಕರಣ ಅಂಚುಗಳನ್ನು ಪೃಥಕ್ಕರಿಸಲು ದಾಖಲಿಸುವ ಮಾಧ್ಯಮಕ್ಕೆ ಸಾಧ್ಯವಾಗಬೇಕು. ವ್ಯವಸ್ಥೆಯು ದೃಷ್ಟಿರೀತ್ಯ ಸ್ಥಿರವಾಗಿ ಉಳಿಯುವಷ್ಟು ಸಣ್ಣ ಕಾಲಾವಧಿಯಲ್ಲಿ ಅಂಚು ವಿನ್ಯಾಸವನ್ನು ದಾಖಲಿಸಲು ಸಾಕಷ್ಟು ಸೂಕ್ಷ್ಮಗ್ರಾಹಿಯಾಗಿರಬೇಕು, ಅಂದರೆ ಎರಡು ರಶ್ಮಿಗಳ ಯಾವುದೇ ಸಾಪೇಕ್ಷ ಚಲನೆಯು /2 ಗಿಂತ ಗಣನೀಯವಾಗಿ ಕಡಿಮೆ ಇರಬೇಕು.
ಸಣ್ಣ ಆದರೆ ಕ್ರಿಯಾಶೀಲ ಕಲಾವಿದರ ತಂಡವು ಪೂರ್ಣಲೇಖನವನ್ನು ತಮ್ಮ ಮುಖ್ಯ ಮಾಧ್ಯಮವನ್ನಾಗಿ ಬಳಸಿಕೊಳ್ಳುತ್ತದೆ ಮತ್ತು ಇನ್ನೂ ಅನೇಕ ಕಲಾವಿದರು ತಮ್ಮ ಕೆಲಸಗಳಲ್ಲಿ ಪೂರ್ಣಲೇಖನ ಅಂಶಗಳನ್ನು ಸಂಯೋಜಿಸಿಕೊಂಡಿದ್ದಾರೆ . ಎಂ‌ಐ‌ಟಿ ವಸ್ತುಸಂಗ್ರಹಾಲಯ ಮತ್ತು ಜೊನಾತನ್‌ ರಾಸ್‌ ಪೂರ್ಣಲೇಖನದ ವ್ಯಾಪಕ ಸಂಗ್ರಹಗಳನ್ನು ಮತ್ತು ಕಲಾ ಹೊಲೊಗ್ರಾಮ್‌ಗಳ ಆನ್‍ಲೈನ್‌ ಪಟ್ಟಿಗಳನ್ನು ಹೊಂದಿವೆ.
ವಸ್ತುವು ಮುಂದಿನ ಸಮಯದಲ್ಲಿ ಇಲ್ಲದಿದ್ದಾಗ, ಸಂದರ್ಭ ರಶ್ಮಿಯು ಪೂರ್ಣಲೇಖನ ತಟ್ಟೆಯನ್ನು ಪ್ರಕಾಶಿಸುತ್ತದೆ. ಪ್ರತಿಯೊಂದು ಬಿಂದು ಮೂಲ ವಿವರ್ತನ ಜಾಲರಿಯು ಅದರ ಬಿಂದು ಮೂಲದಿಂದ ತರಂಗಮುಖವನ್ನು ಪುನನಿರ್ಮಿಸಲು ಸಂದರ್ಭ ರಶ್ಮಿಯ ಒಂದು ಭಾಗವನ್ನು ವಿವರ್ತಿಸುತ್ತದೆ. ಈ ವೈಯಕ್ತಿಕ ತರಂಗಮುಖಗಳು ಒಂದಕ್ಕೊಂದು ಸೇರಿಕೊಂಡು ಸಂಪೂರ್ಣ ವಸ್ತು ರಶ್ಮಿಯನ್ನು ಪುನರ್ನಿರ್ಮಿಸುತ್ತವೆ.
ವಿವರ್ತನ ಸಿದ್ಧಾಂತದ ಪ್ರಕಾರ, ವಸ್ತುವಿನಲ್ಲಿಯ ಪ್ರತಿಯೊಂದು ಬಿಂದು ಬೆಳಕಿನ ಬಿಂದು ಮೂಲದಂತೆ ವರ್ತಿಸುತ್ತದೆ. ಈ ಪ್ರತಿಯೊಂದು ಬಿಂದು ಮೂಲ ಸಂದರ್ಭ ರಶ್ಮಿಗೆ ಅಡ್ಡಬಂದು ವ್ಯತಿಕರಣ ಮಾದರಿಯನ್ನು ಸೃಷ್ಟಿಸುತ್ತದೆ. ಪರಿಣಾಮರೂಪಿ ಮಾದರಿಯು ಬಿಂದು ಮೂಲ + ಸಂದರ್ಭ ರಶ್ಮಿಯ ವ್ಯತಿಕರಣ ಮಾದರಿಗಳ ದೊಡ್ಡ ಸಂಖ್ಯೆಯ ಮೊತ್ತವಾಗಿರುತ್ತದೆ.
ಈ ರೀತಿಯ ಹೊಲೊಗ್ರಾಮ್ ಕಾರ್ಯಕಾರಿಯಾಗಿ ನಿಮ್ನ ಮಸೂರವಾಗಿರುತ್ತದೆ, ಏಕೆಂದರೆ ಅದು ಸಮತಲ ತರಂಗಮುಖವನ್ನು ಅಪಸಾರಿ ತರಂಗಮುಖವನ್ನಾಗಿ "ಪರಿವರ್ತಿಸು"ತ್ತದೆ. ಅದು ತನ್ನ ಮೇಲೆ ಬೀಳುವ ಯಾವುದೇ ಅಲೆಯ ಅಪಸರಣವನ್ನೂ ಹೆಚ್ಚಿಸುತ್ತದೆ, ನಿಖರವಾಗಿ ಸಾಮಾನ್ಯ ಮಸೂರವು ಮಾಡುವ ರೀತಿಯಲ್ಲಿಯೇ. ಬಿಂದು ಮೂಲ ಹಾಗೂ ತಟ್ಟೆಯ ನಡುವಿನ ದೂರ ಇದರ ನಾಭಿದೂರವಾಗಿರುತ್ತದೆ.
ಪೂರ್ಣಲೇಖನದ ತಂತ್ರವನ್ನು ಮಾಹಿತಿಯನ್ನು ದೃಗ್ವೈಜ್ಞಾನಿಕವಾಗಿ ಸಂಗ್ರಹಿಸಿಡಲು, ಪುನಃ ಪಡೆದುಕೊಳ್ಳಲು ಹಾಗೂ ಸಂಸ್ಕರಿಸಲೂ ಬಳಸಬಹುದು. ಪೂರ್ಣಲೇಖನವನ್ನು ಸಾಮಾನ್ಯವಾಗಿ ನಿಶ್ಚಲ 3-ಡಿ ಚಿತ್ರಗಳನ್ನು ಪ್ರದರ್ಶಿಸಲು ಬಳಸಲಾಗುತ್ತದಾದರೂ, ಪೂರ್ಣಲೇಖನದ ಗಾತ್ರೀಯ ಪ್ರದರ್ಶನದಿಂದ ಕ್ರಮವಿಲ್ಲದ ದೃಶ್ಯಗಳನ್ನು ಉತ್ಪಾದಿಸಲು ಇನ್ನೂ ಸಾಧ್ಯವಾಗಿಲ್ಲ.
ಪೂರ್ಣಲೇಖನ ವ್ಯತಿಕರಣಮಾಪನದಲ್ಲಿ ನಿಖರವಾದ ಪುನರ್ನಿರ್ಮಾಣವನ್ನು ಸಾಧಿಸಲಾಗುತ್ತದೆ. ಪ್ರತ್ಯಕ್ಷ ವಸ್ತುವಿನ ಯಾವುದೇ ಸ್ಥಳಾಂತರವನ್ನು ಕಂಡುಹಿಡಿಯಲು ಅಲ್ಲಿ ಪೂರ್ಣಲೇಖನರೀತ್ಯ ಪುನರ್ನಿರ್ಮಿತವಾದ ತರಂಗಮುಖವು ನೇರ ತರಂಗಮುಖದೊಂದಿಗೆ ವ್ಯತಿಕರಿಸುತ್ತದೆ. ವಸ್ತುವು ಚಲಿಸಿರದಿದ್ದಲ್ಲಿ ಶೂನ್ಯ ಅಂಚನ್ನು ನೀಡುತ್ತದೆ.
ಇದು ಸ್ವಲ್ಪಮಟ್ಟಿಗೆ ಸರಳ ಶಬ್ದಗಳಲ್ಲಿ ಪ್ರಸರಣ ಹೊಲೊಗ್ರಾಮ್‍ಗಳು ಹೇಗೆ ಕೆಲಸ ಮಾಡುತ್ತವೆ ಎಂಬುದನ್ನು ವಿವರಿಸುತ್ತದೆ. ಮಳೆಬಿಲ್ಲು ಹಾಗೂ ಡೆನಿಸ್ಯುಕ್ ಹೊಲೊಗ್ರಾಮಗಳಂತಹ ಇತರ ಹೊಲೊಗ್ರಾಮ್‍ಗಳು ಹೆಚ್ಚು ಜಟಿಲವಾಗಿರುತ್ತವೆ ಆದರೆ, ಅಂತಹದೇ ಆದ ತತ್ತ್ವಗಳನ್ನು ಹೊಂದಿರುತ್ತವೆ.
ಛಾಯಾಗ್ರಹಣ ತಟ್ಟೆಯನ್ನು ಈ ಎರಡು ರಶ್ಮಿಗಳಿಗೆ ಒಡ್ಡಿ ನಂತರ ಸ್ಫುಟಗೊಳಿಸಿದರೆ, ಅದರ ಟ್ರಾನ್ಸ್‌ಮಿಟೆನ್ಸ್ ತಟ್ಟೆಯ ಮೇಲೆ ಬಿದ್ದ ಬೆಳಕಿನ ಶಕ್ತಿಗೆ ಅನುಪಾತೀಯವಾಗಿರುತ್ತದೆ ಮತ್ತು ಇದನ್ನು ಹೀಗೆ ನೀಡಲಾಗುತ್ತದೆ.
ಸಂದರ್ಭ ರಶ್ಮಿಯು ಸಾಮಾನ್ಯವಾಗಿ ಸಮತಲ ತರಂಗಮುಖವಾಗಿರುವುದಿಲ್ಲ; ಅದು ಸಾಮಾನ್ಯವಾಗಿ ಅಪಸಾರಿ ತರಂಗಮುಖವಾಗಿದ್ದು ಅದನ್ನು ಲೇಸರ್ ರಶ್ಮಿಯ ಮಾರ್ಗದಲ್ಲಿ ಒಂದು ಪೀನ ಮಸೂರವನ್ನು ಇರಿಸುವುದರ ಮೂಲಕ ರಚಿಸಲಾಗುತ್ತದೆ.
ಈಗ ಬೇಕಾದ ಮೇಲ್ಮೈ ಉಬ್ಬುಚಿತ್ರವನ್ನು ಸೃಷ್ಟಿಸಲು ಫಲಕ ಸ್ಫೋಟಕ ವಿದ್ಯುದಾವೇಶವನ್ನು ಬಳಸಿ ಹೊಲೊಗ್ರಾಮ್‌ಗಳನ್ನು ನೇರವಾಗಿ ಉಕ್ಕಿನೊಳಗೆ ಮುದ್ರಿಸುವುದು ಸಾಧ್ಯವಿದೆ.
ಇಲ್ಲಿ ಒಂದು ನಿಯತಾಂಕ. ಸಂದರ್ಭ ರಶ್ಮಿಯು ಸ್ಫುಟಗೊಳಿಸಿದ ತಟ್ಟೆಯನ್ನು ಪ್ರಕಾಶಿಸಿದಾಗ, ತಟ್ಟೆಯ ಮೂಲಕ ಪ್ರಸಾರವಾಗುವ ಬೆಳಕು ಅನ್ನು ಹೀಗೆ ನೀಡಲಾಗುತ್ತದೆ
ಶ್ರೀ. ಗುರುರಾಜ ನಾಯಕ್ ರ ಕಾರ್ಯಾವಧಿಯಲ್ಲೇ 'ಮುಂಬಯಿ ಕನ್ನಡಸಂಘದ ಅಮೃತ ಮಹೋತ್ಸವದ ಸಮಾರೋಪ ಸಮಾರಂಭ'ದ ಆಯೋಜನೆಮಾಡುವ ಅವಕಾಶ ಅವರಿಗೆ ಪ್ರಾಪ್ತವಾಯಿತು.] ನಾಯಕ್, ಬಿ. ನಾಗಭೂಷಣ, ಮತ್ತು ಸಮಿತಿಯ ಅಧಿಕಾರಿಗಳೆಲ್ಲಾ ಶ್ರದ್ಧೆಯಿಂದ ದುಡಿದು ಈ ಸಮಾರಂಭವನ್ನು ಯಶಸ್ವಿಗೊಳಿಸಿದರು. ಮುಂಬಯಿ ಕನ್ನಡಿಗರಿಗೆಲ್ಲಾ ಇದೊಂದು ಹೆಮ್ಮೆಯ ಸಮಾರಂಭವಾಗಿತ್ತು. ೨೦೧೨ ರ,ಮಾರ್ಚ್, ೧೭ ಮತ್ತು ೧೮ ರಂದು ಜರುಗಿದ ಎರಡು ದಿನಗಳ ಕಾರ್ಯಕ್ರಮದಲ್ಲಿ, ಮೊದಲನೆಯ ದಿನ, 'ರಾಗ ಸಂಗಮ' ಸಂಸ್ಥೆಯ, ಗಣೇಶ್ ಎರ್ಮಾಳ್ ಮತ್ತು ವೃಂದದವರಿಂದ 'ಭಕ್ತಿ ಸಂಗೀತ','ಸೃಜನ ಮಹಿಳಾ ತಂಡ'ದವರಿಂದ 'ವಿಚಾರ ಸಂಕಿರಣ' ಹಾಗೂ 'ಸಂವಾದ'ವಿತ್ತು. ಶ್ರೀಮತಿ.ಮಿತ್ರಾವೆಂಕಟರಾಜ್ ರಚಿಸಿದ, 'ಮಾಯಕದ ಸತ್ಯ' ವೆಂಬ ಕಥಾ ಸಂಕಲನದ ಪುಸ್ತಕ ಬಿಡುಗಡೆಯಾಯಿತು. 'ಕನ್ನಡ ಸಂಘದ ಸ್ಮರಣ ಸಂಚಿಕೆ' ಯ ಬಿಡುಗಡೆಯ ಕಾರ್ಯಕ್ರಮ, ಅಮೃತಧಾರೆ ೨೦೧೨ ಯ ಬಿಡುಗಡೆಯನ್ನು ಮಾಡಲಾಯಿತು. ೧೦ ವರ್ಷಗಳ ಸಮಯ ದುಡಿದ ವ್ಯಕ್ತಿಗಳನ್ನು ಸನ್ಮಾನಿಸಲಾಯಿತು. ಮುಂಬಯಿನಗರದಲ್ಲಿ ವಿವಿಧ ಕ್ಷೇತ್ರಗಳಲ್ಲಿ ಗಮನೀಯ ಸೇವೆ ಸಲ್ಲಿಸಿದ ವ್ಯಕ್ತಿಗಳನ್ನು ಗೌರವಿಸಲಾಯಿತು. 'ಅರುಣೋದಯ ಕಲಾನಿಕೇತನ, ಚೆಂಬೂರ್' ಕಲಾವಿದರು ಪ್ರಸ್ತುತಪಡಿಸಿದ 'ನೃತ್ಯವೈಭವ' ವೆಂಬ ಸಾಂಸ್ಕೃತಿಕ ಕಾರ್ಯಕ್ರಮವಿತ್ತು.
ವಿನಯ ಶೀಲರಾದ ನಾಯಕ್, ಮಾತಾಡುವುದೇ ಅತಿ-ಕಡಿಮೆ ; ಆದರೆ ತಾವು ವಹಿಸಿಕೊಂಡ ಯಾವುದೇ ಜವಾಬ್ದಾರಿಗಳನ್ನು ಅತ್ಯಂತ ಸಮರ್ಥವಾಗಿ ಇದುವರೆವಿಗೆ ನಿಭಾಯಿಸುತ್ತಾ ಬಂದಿದ್ದಾರೆ. ಮಾಟುಂಗಾ ದಲ್ಲಿರುವ ’ಕನ್ನಡ ಸಂಘ,’ ದ ಅಧ್ಯಕ್ಷರಾಗಿರುವ ಗುರುರಾಜರು, ಸಂಘದ ಸದಸ್ಯರಾಗಿ, ಕಾರ್ಯದರ್ಶಿಯಾಗಿ ಬೆಳೆದು ಈಗ ಸಂಘದ ’ಅತ್ಯಂತ ಸಮರ್ಥ ಸಮಾಜ ಸೇವಕ,’ ಹಾಗೂ ’ಸಂಘಟಕ,’ ರಾಗಿ ಬಹು ಎತ್ತರಕ್ಕೆ ಬೆಳೆದಿದ್ದಾರೆ. ಮುಂಬಯಿನಗರದ, ಮುಖ್ಯ ಕನ್ನಡದೈನಿಕ ಪತ್ರಿಕೆಗಳಾದ, 'ಕರ್ನಾಟಕ ಮಲ್ಲ,' ಮತ್ತು 'ಉದಯವಾಣಿ,' ಗಳಿಗೆ ಲೇಖನಗಳನ್ನೂ, ವರದಿಗಳನ್ನೂ ಬರೆಯುವ ಪರಿಪಾಠವಿಟ್ಟುಕೊಂಡಿದ್ದಾರೆ.
ಮೂಲತಃ ಉಡುಪಿ ಪರಿಸರದ ’ಪೆರ್ಣಂಕಿಲ,’ ಗ್ರಾಮದ ನಿವಾಸಿ ನಾಯಕರು,’ರಾಷ್ಟ್ರೀಕೃತ ಬ್ಯಾಂಕು’, ’ಸೆಂಚ್ಯುರಿ ರೆಯಾನ್’, ’ಕ್ಯಾಲಿಕೋ ಕೆಮಿಕಲ್ಸ್', ಗಳಲ್ಲಿ ವಿವಿಧ ವಿಭಾಗಗಳಲ್ಲಿ ಅನುಭವಪಡೆದು, ೧೯೭೩ ರಿಂದ, ’ಟೈಮ್ಸ್ ಆಫ್ ಇಂಡಿಯಾ ಪತ್ರಿಕಾ ಸಮೂಹ,’ ಕ್ಕೆ ಸೇರಿ, ವಿವಿಧ ಭಾಗಗಳಲ್ಲಿ ಕೆಲಸಮಾಡಿರುತ್ತಾರೆ. ಮುಂಬಯಿನ ಅನೇಕ ಕನ್ನಡ ಸಂಘಗಳಲ್ಲಿ ಸಕ್ರಿಯ ಸದಸ್ಯರಾಗಿದ್ದಾರೆ. ’ಉದ್ಯೋಗಿಗಳ ಸಹಕಾರಿ ಮಳಿಗೆಯ ಕಾರ್ಯಾಧ್ಯಕ್ಷ,’ ರಾಗಿ ಅವಿರೋಧವಾಗಿ ಆಯ್ಕೆಯಾಗಿದ್ದರು. ೫೭ ವರ್ಷಗಳ ಇತಿಹಾಸದಲ್ಲಿ ಕನ್ನಡಿಗನೊಬ್ಬನಿಗೆ ಸಂದ ಗೌರವವಿದು.
'ಗುರುರಾಜರು,' ನವೆಂಬರ್, ೩೦, ೧೯೪೮ ರಲ್ಲಿ ಊಡುಪಿಯ ’ಪೆರ್ಣಂಕಿಲ’ ದಲ್ಲಿ ಜನಿಸಿದರು. ಮೊದಲಿನಿಂದಲೂ ಅತಿ-ಪರಿಶ್ರಮಜೀವಿಯಾಗಿ ಬೆಳೆದ ಗುರುರಾಜರು, ’ಮೂಡುಬೆಳ್ಳೆ.’ ಯಿಂದ, ಮಾಧ್ಯಮಿಕ ಶಿಕ್ಷಣವನ್ನೂ, ’ಹಿರಿಯಡ್ಕ,’ ದಿಂದ ಉಚ್ಚ-ಮಾಧ್ಯಮಿಕ ಓದನ್ನೂ, ನಂತರ, ಬಿ.ಎ ಪದವಿಗೆ, ಮೈಸೂರು ವಿಶ್ವ ವಿದ್ಯಾಲಯದ ಅಂಚೆ-ತೆರಪಿನ ಶಿಕ್ಷಣ ವಿಧಾನವನ್ನು ಬಳಸಿಕೊಂಡರು. ಮುಂಬಯಿನ ’ಪೊದ್ದಾರ್ ಕಾಲೇಜ್,’ ನಿಂದ, ’ಜೆ.ಸಿ.ಡಿ,’ ಮುಗಿಸಿದರು.
ಶ್ರೀ. ಗುರುರಾಜ ಎಸ್.ನಾಯಕ್, ಮುಂಬಯಿನ ಮಾಟುಂಗಾದಲ್ಲಿರುವ ಹಾಲೀ 'ಕನ್ನಡಸಂಘ,' ದ ಅಧ್ಯಕ್ಷರಾಗಿ ಕೆಲಕಾಲದಿಂದ ಸೇವೆ ಸಲ್ಲಿಸುತ್ತಿದ್ದಾರೆ. ಹಲವಾರು ವರ್ಷಗಳಿಂದ ತಮ್ಮನ್ನು ಸಂಪೂರ್ಣವಾಗಿ ಸಂಘದ ಶ್ರೇಯೋಭಿವೃದ್ಧಿಗೆ ತೊಡಗಿಸಿಕೊಂಡು ಎಲ್ಲ ತರಹದ ಕಾರ್ಯಗಳನ್ನೂ ನಡೆಸುತ್ತಾಬಂದಿದ್ದಾರೆ.
ಬೆಂಗಳೂರಿನ ’ಜ್ಞಾನ ಮಂದಾರ ಅಕ್ಯಾಡಮಿ,’ ಯಿಂದ ’ಸುವರ್ಣಕನ್ನಡಿಗ ರಾಜ್ಯ ಪ್ರಶಸ್ತಿ,’
ಕಾಸರಗೋಡಿನ ಕರಾವಳಿ ಸಾಂಸ್ಕೃತಿಕ ಪ್ರತಿಷ್ಠಾನದಿಂದ ’ಸುವರ್ಣಕನ್ನಡಿಗ ಪ್ರಶಸ್ತಿ,’
ಬೋಹಗ್‌ ಬಿಹುವಿನೊಂದಿಗೆ ಸಂಬಂಧಿಸಿದ ಜನಪದ ಹಾಡುಗಳನ್ನು ಬಿಹುಗೀತ್‌ ಅಥವಾ ಬಿಹು ಗೀತೆಗಳೆಂದು ಕರೆಯಲಾಗುತ್ತದೆ. ಹಬ್ಬವನ್ನು ಆಚರಿಸುವ ರೀತಿ ಮತ್ತು ಸಂಪ್ರದಾಯಗಳು ವಿವಿಧ ಜನಾಂಗಗಳಲ್ಲಿ ಬೇರೆಬೇರೆ ರೀತಿಯಲ್ಲಿದೆ.
' ಗೋರು ಬಿಹು ಗೋರು ಬಿಹು ಅಥವಾ ಹಸುಗಳನ್ನು ಪೂಜಿಸುವ ಆಚರಣೆಯನ್ನು ವರ್ಷದ ಕೊನೆಯ ದಿನದಂದು ಆಚರಿಸಲಾಗುತ್ತದೆ. ದನಕರುಗಳನ್ನು ಶುಭ್ರಗೊಳಿಸಿ, ಅರಿಸಿನ, ಗಂಧ ಮತ್ತಿತರ ದ್ರವ್ಯಗಳಿಂದ ಲೇಪಿಸಲಾಗುತ್ತದೆ, ಡಿಗ್‌ಹಲಟಿ ಮತ್ತು ಮಕಿಯತಿಯಿಂದ ಹಣೆದ ಬಟ್ಟೆಗಳನ್ನು ಹೊದ್ದಿಸಲಾಗುತ್ತದೆ; ಅರೋಗ್ಯಕರವಾಗಿ ಮತ್ತು ಉಪಯುಕ್ತವಾಗಿರುವಂತೆ ಅಕ್ಕರೆಯಿಂದ ನೋಡಿಕೊಳ್ಳಲಾಗುತ್ತದೆ (ಲಾವ್ ಕಾ, ಬಂಗೀನಾ ಕಾ , ಬೊಸೊರ್ ಬೊಸರ್ ಬರೀ ಜಾ/ಮಾರ್ ಸೋರು, ಬೇಪರ್ ಸೋರು, ತೊ ಹೊಬಿ ಬೊರ್ ಬೊರ್ ಗೋರು — ಗೋಅರ್ಡ್‌ ತಿನ್ನಿ, ಬದನೆಕಾಯಿ ತಿನ್ನಿ, ವರ್ಷದಿಂದ ವರ್ಷಕ್ಕೆ ಬೆಳವಣಿಗೆ ಹೊಂದು/ನಿನ್ನ ತಾಯಿ ಚಿಕ್ಕವಳು, ನಿನ್ನ ತಂದೆ ಕೂಡ ಚಿಕ್ಕವನ್ನು, ಆದರೆ ನೀನು ಅದಕ್ಕಿಂತ ದೊಡ್ದವನಾಗು).
ಪ್ರಮುಖವಾಗಿ ಗ್ರಾಮ ಹಬ್ಬವಾಗಿದ್ದ ಇದು ಕ್ರಮೇಣವಾಗಿ ನಗರ ಪ್ರದೇಶದ ಹಬ್ಬವಾಗಿ ಮಾರ್ಪಡಾಗತೊಡಗಿತು. ಇದನ್ನು ಮೊದಲ ಬಾರಿಗೆ 1962ರಲ್ಲಿ ಗುವಹಟಿಯ ಲಾಟಾಕ್ಸಿಲ್‌ ಮೈದಾನದಲ್ಲಿ ರಾಧ ಗೋವಿಂದ ಬರುವ ಮತ್ತಿತ್ತರ ಪ್ರಮುಖರು ಆಯೋಜಿಸಿದ ಗುವಹಟಿ ಬಿಹು ಸನ್‌ಮಿಲನಿ ದಲ್ಲಿ ಪ್ರದರ್ಶಿಸಲಾಯಿತು. ಆದರೆ ಅದರ ಗ್ರಾಮೀಣ ಆವೃತ್ತಿಯ ಹಾಗಿರದೆ, ಇಲ್ಲಿ ನೃತ್ಯಗಾರರು ಒಂದು ದೊಡ್ಡ ಮೈದಾನದಲ್ಲಿ ಬಿಹುಟೊಳಿ ಎಂದು ಕರೆಯಲಾಗುವ ಎತ್ತರವಾಗಿ ಹಾಕಲಾದ ರಂಗದ ಮೇಲೆ ಪ್ರದರ್ಶನಗಳನ್ನು ಕೊಡತೊಡಗಿದರು. ಇಂತಹ ಅನೇಕ ಬಿಹುಟೊಳಿಗಳು ಗುವಹಟಿ ಮತ್ತಿತ್ತರ ನಗರ ಪ್ರದೇಶಗಳಲ್ಲಿ ಎದ್ದಿವೆ. ಈ ಪ್ರದರ್ಶನಗಳು ಕೇವಲ ಬಿಹಯ ನೃತ್ಯ ಶೈಲಿಗೆ ಮಾತ್ರ ಸೀಮಿತವಾಗಿರುವುದಿಲ್ಲ, ಬದಲಿಗೆ ಇದು ರಂಗಭೂಮಿಯ ಎಲ್ಲ ಪ್ರಕಾರಗಳನ್ನು ಅಳವಡಿಸಿಕೊಂಡು, ಪ್ರೇಕ್ಷಕರನ್ನು ನಸುಕಿನ ವೇಳೆಯ ತನಕ ಮನರಂಜಿಸುತ್ತವೆ. ಈ ಪ್ರದರ್ಶನಗಳು ಸ್ಟಾಂಡ್‌ಅಪ್‌ ಕಾಮಿಡಿ , ಹಾಡುಗರರಿಂದ ಗೋಷ್ಟಿಗಳನ್ನು ಒಳಗೊಂಡಿರುತ್ತದೆ. ಬಿಹುವಿನ ರಂಗ ಪ್ರದರ್ಶನವು ಬಹಳ ಜನಪ್ರಿಯವಾಗುತ್ತಿದೆ, ಹೀಗಾಗಿ ಆಯೋಜಕರು ಈ ಆಚರಣೆಗಳನ್ನು ಬೋಹಗಿ ಬಿದಾಯಿ ಅಥವಾ ಬೋಹಗ್‌ ತಿಂಗಳಿಗೆ ವಿದಾಯ ತಿಳಿಸುವುದಕ್ಕೂ ಕೂಡ ಮುಂದುವರಿಸಿದ್ದಾರೆ, ಇದೂ ಕೂಡ ಅದೇ ರೀತಿಯ ಪ್ರದರ್ಶನಗಳಾಗಿದ್ದು ಒಂದು ತಿಂಗಳ ನಂತರ ನಡೆಯುತ್ತದೆ.
ಕೊಂಗಾಳಿ ಬಿಹು , ಈ ಬಿಹುವಿಗೆ ಬೇರೆಯ ವಿಶಿಷ್ಟ ಗುಣವಿರುತ್ತದೆ, ಇದರಲ್ಲಿ ಮೋಜಿನ ಆಂಶವು ಸ್ವಲ್ಪ ಕಡಿಮೆಯಿರುತ್ತದೆ, ಹಾಗು ವಾತಾವರಣದಲ್ಲಿ ಗಾಂಭೀರ್ಯ ಮತ್ತು ಬಿಗುವಿನಿಂದ ಕೂಡಿರುವ ಭಾವನೆಯನ್ನು ತರುತ್ತದೆ. ವರ್ಷದ ಈ ಸಮಯದಲ್ಲಿ, ಹೊಲ-ಗದ್ದೆಗಳಲ್ಲಿ ಭತ್ತ ಬೆಳೆವಣಿಗೆಯ ಹಂತದಲ್ಲಿರುತ್ತದೆ ಹಾಗು ರೈತರ ಕಣಜಗಳು ಬಹಳಷ್ಟು ಮಟ್ಟಿಗೆ ಖಾಲಿಯಾಗಿರುತ್ತದೆ. ಈ ದಿನದಂದು ಮನೆಯಂಗಳದಲ್ಲಿರುವ ತುಳಸಿ ಗಿಡದ ಮುಂದೆ, ಕಣಜದ ಮುಂದೆ, ತೋಟ ಮತ್ತು ಭತ್ತದ ಗದ್ದೆಗಳಲ್ಲಿ ಮಣ್ಣಿನ ದೀಪಗಳನ್ನು ಬೆಳಗಿಸಲಾಗುತ್ತದೆ. ಬೆಳೆದಿರುವ ಭತ್ತವನ್ನು ಸಂರಕ್ಷಿಸುವ ಸಲುವಾಗಿ, ರೈತರು ಬೊಂಬಿನ ಒಂದು ತುಂಡನ್ನು ವೃತ್ತಾಕಾರವಾಗಿ ತಿರುಗಿಸುತ್ತಾರೆ. ಹುಳಹುಪ್ಪಟೆ ಮತ್ತು ಕೆಟ್ಟದೃಷ್ಟಿಗಳಿಂದ ದೂರವಿಡುವ ಸಲುವಾಗಿ ರೋವಾ-ಕೋವಾ ಮಂತ್ರಗಳನ್ನು ಉದ್ಘೋಷಿಸುತ್ತಾರೆ. ಬೋಡೋ ಜನರು ಸಿಜು ಮರದ ಕೆಳಗೆ ದೀಪಗಳನ್ನು ಬೆಳಗುತ್ತಾರೆ. ಈ ಬಿಹುವನ್ನು ಅಕಸಿ ಗೊಂಗಾ ಅಥವಾ ಅಕಸ್‌ಬೊಂಟಿ ಯಲ್ಲಿ ದೀಪವನ್ನು ಬೆಳಗಿಸುವುದರೊಂದಿಗೆ ಕೂಡ ಸಂಬಂಧಿಸಲಾಗಿದೆ. ಈ ಪದ್ಧತಿಯಲ್ಲಿ ಸತ್ತ ಆತ್ಮಗಳಿಗೆ ಸ್ವರ್ಗಕ್ಕೆ ದಾರಿಯನ್ನು ತೋರಿಸುವ ಸಲುವಾಗಿ ದೊಡ್ದ ಬೊಂಬಿನ ಕೋಲಿನ ತುದಿಯಲ್ಲಿ ದೀಪವನ್ನು ಬೆಳಗಿಸಿಲಾಗುತ್ತದೆ, ಈ ಆಚರಣೆಯು ಏಷ್ಯಾ ಮತ್ತು ಯೂರೋಪಿನ ಅನೇಕ ಜನಾಂಗಳ ಜೊತೆ ಸಾಮ್ಯತೆಯನ್ನು ಹೊಂದಿದೆ.
ಬಿಹು ಎಂಬ ಪದವನ್ನು ವಿಸುವನ್‌ ಎನ್ನುವುದರಿಂದ ಪಡೆಯಲಾಗಿದೆ. ಇದು ಭಾರತದಲ್ಲಿ ಮಾರ್ಚಿನ ಈಕ್ವಿನಾಕ್ಸ್‌‌ ಜೊತೆಯಲ್ಲಿ ಸಂಬಂಧ ಹೊಂದಿರುವ ಅನೇಕ ಹಬ್ಬಗಳನ್ನು ಸೂಚಿಸಲು ವಿಸುವನ್‌ ಅನ್ನು ಬಳಸಲಾಗುತ್ತದೆ. ಅಸ್ಸಾಂನಿಲ್ಲಿ, ರೊಂಗಾಳಿ ಬಿಹು ಅನೇಕ ವಿವಿಧ ಸಂಪ್ರದಾಯಗಳಾದ-ಆಸ್ಟ್ರೋ-ಏಷಿಯಾಟಿಕ್‌, ಸಿನೋ-ಬರ್ಮಿಸ್‌ ಮತ್ತು ಇಂಡೋ-ಆರ್ಯನ್‌ ಸಂಪ್ರದಾಯಗಳ ಅಂಶಗಳನ್ನು ಪಡೆದಿರುವ ಈ ಹಬ್ಬವನ್ನು ವಿಶಿಷ್ಟ ಭಾವನೆಯಿಂದ ಆಚರಿಸಲಾಗುತ್ತದೆ. ಹಬ್ಬದ ಆಚರಣೆಯು ಏಪ್ರಿಲ್‌ ಮಧ್ಯ ಭಾಗದಲ್ಲಿ ಪ್ರಾರಂಭವಾಗಿ ಸಾಮಾನ್ಯವಾಗಿ ಒಂದು ತಿಂಗಳುಗಳ ಕಾಲ ಮುಂದುವರೆಯುತ್ತದೆ. ಇದಲ್ಲದೆ ಇನ್ನೂ ಎರಡು ಬೇರೆ ಬಿಹುಗಳುಂಟು ಅವು: ಆಕ್ಟೋಬರ್ ನಲ್ಲಿ ಆಚರಿಸುವ ಕೊಂಗಾಳಿ ಬಿಹು , ಮತ್ತು ಜನವರಿಯಲ್ಲಿ ಆಚರಿಸುವ ಭೋಗಾಳಿ ಬಿಹು .
ಸಾಂಪ್ರದಾಯಿಕ ಆಸ್ಸಾಂ ಸಮಾಜ ಪ್ರಮುಖವಾಗಿ ಕೃಷಿಯ ಮೇಲೆ ಅವಲಂಬಿತವಾಗಿದೆ, ಹಾಗು ಅನೇಕ ಭಾರತೀಯ ಹಬ್ಬಗಳಂತೆ ಬಿಹು ಕೂಡ ಕೃಷಿ ಚಟುವಟಿಕೆಯೊಂದಿಗೆ ಸಂಬಂಧವನ್ನು ಹೊಂದಿದೆ. ವಸ್ತುತಃ ಇದೇ ರೀತಿಯ ಹಬ್ಬಗಳನ್ನು ಭಾರತದಾದ್ಯಂತ ಸುಮಾರು ಇದೇ ಸಮಯದಲ್ಲಿ ಆಚರಿಸಲಾಗುತ್ತದೆ.
ಇತರೆ ಕಡಿ -ಖೇಲ್‌ ಆಟವು ಎಲ್ಲಾ ರೀತಿಯ ಬಿಹುವಿನ ಜೊತೆಯಲ್ಲಿ ನಿಕಟ ಸಂಬಂಧಹೊಂದಿದೆ. ಹಿಂದಿನ ದಿನಗಳಲ್ಲಿ, ಈ ಆಟವನ್ನು ಮುಖ್ಯವಾಗಿ ಬಿಹುವಿನ ದಿನಗಳಲ್ಲಿ, ಮಧ್ಯಾಹ್ನದಲ್ಲಿ ಆಡಲಾಗುತ್ತಿತ್ತು. ಈ ಆಟವನ್ನು ಗಂಡಸರು ಮತ್ತು ಹೆಂಗಸರು ಬೇರೆಬೇರೆಯಾಗಿ ಆಡುತ್ತಾರೆ; ಚಿಕ್ಕ ಬಸವನ ಹುಳುವಿನ ಶಂಖದಿಂದ ತಯಾರಿಸಿದ ತಾತ್ಕಾಲಿಕ ದಾಳವನ್ನು ನೆಲದ ಮೇಲೆ ಹಾಕಿ ಆಡಲಾಗುತ್ತದೆ. ಆದರೆ ಇತ್ತೀಚಿನ ದಿನಗಳಲ್ಲಿ ಈ ಆಟವೂ ಬಹುಮಟ್ಟಿಗೆ ನಶಿಸಿಹೋಗಿದೆ.
ಬಿಹು ಅಸ್ಸಾಂ ರಾಜ್ಯದ ಮೂರು ವಿವಿಧ ಸಾಂಸ್ಕೃತಿಕ ಹಬ್ಬಗಳನ್ನು ಪ್ರತಿನಿಧಿಸುತ್ತದೆ. ಪ್ರಾಚೀನ ರೀತಿ ರಿವಾಜುಗಳು ಇದರ ಮೂಲವಾಗಿದ್ದರೂ ಕೂಡ ಇದು ನಗರ ಪ್ರದೇಶ ನಿರ್ದಿಷ್ಟ ಗುಣಗಳನ್ನು ಸೇರಿಸಕೊಂಡಿವೆ. ಹೀಗಾಗಿ ಇದು ಇತ್ತೀಚಿನ ದಶಕಗಳಲ್ಲಿ ನಗರಪ್ರದೇಶ ಮತ್ತು ವಾಣಿಜ್ಯ ಕೇಂದ್ರಗಳಲ್ಲಿ ಅತ್ಯಂತ ಜನಪ್ರಿಯ ಹಬ್ಬವಾಗಿ ರೂಪಗೊಂಡಿದೆ. ಬಿಹು ಅನ್ನು ಬಿಹು ನೃತ್ಯ ಮತ್ತು ಬಿಹು ಜನಪದ ಹಾಡುಗಳನ್ನು ಸೂಚಿಸಲು ಕೂಡ ಬಳಸಲಾಗುತ್ತದೆ.